text:
31 luglio 2010
Zovins e Furlanetât
O soi restât scaturît pai coments che al à fat il prof. Tellia che al à fat intindi che la identitât furlane no covente...
Us propon chi l'intervent che o ai fat.
Zovins e furlanetât tal 2010
Cuant che a non da La Patrie dal Friûl o soi stât invidât a intervignî a cheste setime cunvigne dai Furlans tal mont, e o ai savût dal titul de zornade, mi soi fat une domande: aial sens fevelâ di furlanetât a zovins che forsit il Friûl no lu àn mai viodût o lu viodin vuê pe prime volte?
La domande no je banâl come che banâl no je la domande che si lee secont di me in maniere strente a une seconde domande: aial sens mantignî la nestre lenghe furlane intun mont che al devente simpri plui piçul ta cheste ete de globalizazion?
Lin par ordin.
Se vuê o sin chi, evidentementri no je dome par condividi une zornade di fieste. Piês al sarès limitâsi a un cjalâsi indaûr, lassantsi puartâ vie de nostalgjie par un Friûl che nol è plui.
Cuant che i nestris nonos a àn lassade cheste tiere, o met ancje la mê famee stant che i miei a son stâts “libars di scugnî lâ” in Argjentine (a Buenos Aires); in Gjermanie (a Colonie); in Svuizare (a Zurîc e Aarau); in Francie (a Parîs), al jere dal sigûr no par turisim ma parcè che chi e jere miserie o parcè che a vevin la ilusion di cjatâ dulà che a levin alc di miôr.
La lidrîs e je restade vive, ma chest nol baste plui.
Continuâ suntune strade dal ricuardâ ce che al è stât lassât, nol puartarà di nissune bande. Cemût podìno pensâ che i dissendents di emigrâts pal mont, int che e à savût costruîsi une posizion (par ducj o pensi a Sandra Pizzolitto, ministre dal cumierç e dal disvilup economic dal Ontario, ma tancj a saressin i esemplis) si podedin contentâ di une sunade di liron, une vilote, di un album di vecjis fotos in blanc e neri? Dut chest patrimoni al va ben e si à di tignîlu di cont, ma vuê il Friûl di chenti al à la responsabilitât morâl di fâ cognossi ce che cheste tiere e je orepresint.
Pierdi une culture al è un dam orent pal mont intîr
Duncje o vin di jessi pronts a frontâ cheste sfide cul mont di vuê, tignint presint che il pericul di pierdisi tal vilaç globalizât al è grant. E par dîle cun Robert Jhonson, gure espert di "life training e za consulent di Bill Clinton, Bill Gates e Micheal Jordan, o vin di "distinguisi par no estinguisi".
Spes tes discussions che cualchidun al imbastìs in cont dal Friûl, al capite di sintîsi a dî: “a ce coventie la lenghe furlane se o sin 600.000 mil chei che la fevelin achì e il mont al è invezit di 6 miliarts di personis”. Daûr di chest resonament aritmetic alore la stesse obiezion e podarès jessi fate ancje par dutis lis feveladis, cjapant dentri il stes inglês, il stes castilian, il stes cinês: ce plui, ce mancul o sin ducj piçui e ducj grancj a seconde dal element di confront.
Pre Antoni Beline, par agns diretôr da “La Patrie dal Friûl”, za tal 1989 al scriveve sul libri “Struture e/o culture” che o cjatais su la jentrade «A chest pont la cuistion e sarès sierade cu la prospietive, no tant lontane, che lis culturis mancul fuartis, come lis nestris, a vegnin glotudis e assimiladis di chês plui fuartis, come il talian. Cu la stesse logjiche, ancje il talian al vignarà glotût de culture anglo-americane e cussì chei che nus varan copâts nô a saran copâts ancje lôr. Ma chest nol è che mi jempli il cûr di sodisfazion. Parcè che la pierdite di une sole culture, ancje de plui rimite, e je un dam culturâl orent. Une pierdite che nissune teorie sul vilaç-globâl no pues justificâle. Un mont là che si è compagns tal sens di jessi ducj cence savôr e cence odôr e je une disgracie che ti fâs vigni frêt dome a pensâle. Imagjinâsi a vivile.
A rivuart dai piçui che si difindin, acusâts simpri di jessi antisociâi e nemîs dal progrès, che al sarès chest planete vualivât, mi permet di osservâ che la robe e je vere juste par ledrôs. Chel che al à une sô invidualitât al podarà confrontâsi, dâ e cjapâ. Il vêr indivualist al è chel che si sint citadin dal mont e vonde, par ce che nol à nuie ce dâ e nuie ce cjapâ. Dome pensâ pal so glotidôr».
Si à di montâ a cjaval, no colâ di chê altre bande
A ce covential continuâ a fâ vivi une lenghe? Montâ sù sul cjaval de modernitât nol à di significâ, taiâ la lidrîs cu la essence dal nestri jessi furlans. E il spieli di un popul al è la lenghe che chest popul al fevele: il so prin biliet di visite, la sô prime cjarte di identitât di mostrâ a chei altris popui. Par fâ une batude o disarès che il todesc al è precîs, come precise e je la sô lenghe, il talian al è cavilôs come che e je cavilose la sô lenghe, e vie indevant. La lenghe furlane e je sclete e sute come che a son i furlans. Ben si intint che ognidun di chescj aspiets al à il dret e il ledrôs de medaie, e ogni popul al è biel.
Come che al diseve Dree Venier intun editoriâl su La Patrie, duncje «La cuestion no je “dulà si vadial cul furlan” ma “dulà vadial il Friûl cence lenghe furlane”: al sparìs!»
Ve alore che al devente fondamentâl peâsi a chest fuart element di identificazion par podê continuâ a trasmeti no dome un vocabolari, ma ancje dut un sisteme di valôrs che cheste lenghe e puarte cun se.
No je dome une cuistion di lenghe.
La lenghe furlane no je dome un mieç di espression. Vere: se al fos dome chest al bastarès dome un codiç linguistic, ma o savìn ducj ce fin che al à fat l’esperanto e che l’inglês che si fevele tal cuotidian pai rapuarts internazionâi nol è la lenghe di William Shakespeare, ma une forme puare che e covente par puartâ juste il minim de informazion e che cualchidun al clame “globish”. Dal sigûr no puarte cun se chê complessitât di patrimoni che al identifiche un popul ben definît. Ce che mi preocupe di plui al è che dispès chi in Friûl al somee che al ziri chel virus strani, fi de globalizazion e che si clame “esterofilie”: o vin scuviert chei altris, dimenteantsi di noaltris. E vuê plui di cualchidun si è dismenteât di savê fevelâ furlan. Ma se i Furlans tal mont, e voaltris o sês l’esempli concret, a àn vuadagnade stime al è parcè che si presentavin cuntun patrimoni di culture, lenghe, esperience, mistîr, cognossincis, valôrs e identitât ben definîts. La storie de emigrazion furlane e je divierse de storie de emigrazion taliane, ancje se dispès e ven cjapade dentri di chê. O puarti dome l’esempli di une realtât che o ai vude la furtune di cognossi diretementri. Cuant che tal 1876 il prin ministri de Argjentine Nicolas Avellaneda al pensave a une leç di imigrazion al à cirût cuâi che a podevin jessi i destinataris di chestis assegnazions di terens e i è stât rispuindût e conseât un popul che al steve tal nord Italie, ai confins cul mont austriac, e che si clamave (e si clame) “furlans”. Nol è un câs che i sedi stât fat il nestri non: cussì tal 1878 a son rivâts il prins 295 fondadôrs che cul lôr patrimoni di cognossince e di culture a àn fat nassi cheste comunitât che inmò in dì di vuê e rapresente une realtât virtuose e esemplâr di furlanetât tal mont. E nol è l’unic câs che al testemonee la stime che il nestri popul si è vuadagnât ator pal mont.
Une clâf universâl
Covential zontâ inmò alc? Po ben, o cjali simpri tal pratic daûr di une esperience che no je masse grande, ma dal sigûr direte.
E il spont mal à dât propit il President Pieri Pittaro te conference stampe che al à fat in borc dal sâl juste martars passâts cuant che al à dit che i furlans dissendents di emigrants ator pal mont a son sui 4 milions di lôr. No saran ducj tai vertiçs dal sisteme economic tai rispetîfs paîs, ma se o provìn a pensâ che in dut il mont, chescj a puedin jessi lis “puartis par jentrâ” tai marcjâts dai 5 continents, la prospetive e gambie. E no pôc. Provait a imagjinâsi che chel fîl che al pues leâ un furlan canadês, cuntun furlan argjentin, passant par un furlan european, fint a un furlan australian si clamedi lenghe furlane, permetint cussì di cori di une bande a di chê altre dal mont, cence mai gambiâ no dome codiç, ma nancje identitât: ce sensazion provaiso cuant che o sintîs a fevelâ par furlan? No ise za di se une clâf che ti vierç cun plui facilitât e in mancul timp chê puarte clamade “difidence”? E ta chest mont che al va simpri plui di corse, i vêrs siôrs a son chei che a rivaran a spindi miôr il lôr timp. No ise une oportunitât che forsit o vin pierdude masse voltis ta chescj agns? Trope economie no puedie zirâ se in ogni continent i furlans a decidin di metisi in rêt e fâsi di tramit par relatîfs marcjâts economics, deventant cussì pont di riferiment par chei altris furlans? Ce isal miôr di dut, se no podê contâ suntune pussibilitât di comunicazion za nestre? Nissun dinee la impuartance di imparâ ancje chês altris lenghis, ancje parcè che chi buine part e cognòs za plui di une lenghe e duncje o pensi che nissun al puedi acusânus di jessi sierâts. Anzit, i studis a confermin che il frut che al nas intun ambient plurilengâl (tal nestri câs, furlan-talian; furlan-castilian; furlan-inglês e vie indevant) al disvilupe abilitâts superiôrs che i dan un vantaç ancje tal imparâ gnovis lenghis (us consei la leture dal libri: “Il cjâf dai furlans” di Franc Fari, neurolinguist furlan di nomee mondiâl). Duncje se o vin za une briscule di plui, parcè no zuiâsile?
La esperience di “La Patrie dal Friûl”
Vignint a la nestre ativitât plui specifiche, lu vin za sperimentât tal concret. Di cuant jo e Dree Venier tal 2006 o sin stâts clamâts di pre Antoni Beline e o vin decidût di metisi al servizi di chest gjornâl storic, nassût tal 1946 e che fin dai prins numars al vignive fûr dut par furlan (ancje in agns che no jerin contribûts pe lenghe furlane), o vin cirût di slargjâ lis colaborazions sedi dal pont di viste anagrafic, tirant dentri zovins e poiantsi su lis tecnologjiis di vuê, sedi dal pont di viste gjeografic. L'impuartant al jere, e al è ancjemò cul diretôr di vuê Dree Valcic, continuâ a fâ un gjornâl par furlan. E la lenghe furlane e je stade il fîl che nus à permetût di tirâ dongje colaborazions di dut il mont: il stes Dree Venier nol vîf in Friûl, ma a Milan; o vin Chiara Segrado che al Cairo, in Egjit, e lavorave te Bancje mondiâl e nus à vût scrit di finance; za di mês o vin a Colonia Caroya Marta Copetti e Claudio Roya che nus tegnin informâts di ce che al sucêt di là dal Ocean; o vin une rubriche su la Austrie, scrite di Janez Erat, un sloven straferît là e inamorât dal furlan; e sul prossim numar di Avost, la federazion dai Fogolârs dal Canadà (cul President Ivano Cargnello e Sonya David) e je stade determinante par podê vê l'onôr di intervistâ Sandra Pizzolitto Pupatello, ministre dal cumierç e dal disvilup economic dal Ontario. Us fâs dome une anticipazion di ce che nus à dit jê (che tra l'altri, e fevele par inglês e benon par furlan e no dome la nestre lenghe) «Il furlan al pues deventâ la “lenghe francje” parcè che o pensi che cuant che i Furlans si cjatin pal mont, chest al è za un pas in plui: il fat di vê lis stessis origjins al permet subit di jessi in sintonie. E al jude ancje i rapuarts economics parcè che tu ti sintis za de stesse famee». E se o zontìn a cheste frase ce che mi à dit subit dopo, che stant la crisi dai USA a stan cirint gnûfs marcjâts e che «Il Friûl al podarès jessi la puarte de Europe pal Canadà», si capìs subit l'aspiet propit PRATIC e ECONOMIC che la afermazion di apartignince di Sandra Pizzolitto Pupatello si tire daûr, e di ce sorte di ocasions che o podìn vê devant. Isal il câs di pierdi un caric di briscule di cheste sorte?
E ducj chescj rapuarts, che a son dome une cerce di dute la ativitât e i contats che o vin vût in chescj passe 3 agns di lavôr, a son nassûts in gracie dal fat che o fevelìn e o scrivìn par furlan. Us dîs chest no cun chê di fâ viodi “ce brâfs che o sin”, ma par dâ un esempli concret di ce potenzialitâts che il nestri popul al à. Noaltris o vin fat zirâ informazion, parcè no podaressial chest il principi chel che al fâs zirâ ancje chei altris rapuarts economics tra i furlans ator pal mont?
La nature nus insegne
Baste cjalâsi ator par vê i insegnaments che ti coventin te vite.
Une plante cence la lidrîs e cence la tiere par supâ ce che i covente par vivi, si secje e e mûr.
Une plante cuntune lidrîs debile, al prin soflâ di burlaç e cole, si secje e e mûr.
Dome chê plante che e à lidrîs profondis, e rive no dome a butâ e a tignî bot ai burlaçs, ma ancje e slargje simpri di plui i siei ramaçs, dant fueis e pomis.
Chei ramaçs, chês fueis e chês pomis che a àn lidrîs in Friûl e che a supin chê linfe che o podìn clamâ lenghe furlane, o sês ducj voaltris, o sin ducj noaltris, Furlans tal mont.
9 commenti:
- Christian Romanini ha detto...
-
sul Messaggero di vuê
DOMENICA, 01 AGOSTO 2010
Pagina 4 - Udine
Il caso
Christian Romanini collabora e fa le funzioni da direttore editoriale per la Patrie dal Friûl. Ieri mattina era sul palco assieme ai relatori. È stato l’unico a leggere il suo intervento in friulano. Dato questo che non è sfuggito ai partecipanti alla kermesse che hanno stigmatizzato il fatto che nessuno dei presenti abbia parlato in marilenghe. Un semplice lapsus? Chissà! Di certo faceva un certo effetto assistere a un convegno che parlava di zovins e furlanetât affidandosi esclusivamente alla lingua italiana. Romanini è stato molto apprezzato dalla maggioranza silenziosa presente nell’auditorium. Un intervento, il suo, da vero innamorato della lingua, della cultura, delle radici friulane. E non è un caso che abbia contestato il fatto che nessuno parlasse in friulano, perché «l’essenza di un popolo – ha sottolineato – è la lingua che parla». Chapeu! (d.pe.)
- 1/8/10 12:29
- ILfurlanist ha detto...
- Questo commento è stato eliminato dall'autore.
- 1/8/10 18:14
- ILfurlanist ha detto...
-
Cuissà parcè, da la int ti ven simpri la domande di fevelâ par furlan, che i fâs tant plasê, massime se lu fâs un zovin. Mi capite dispès di sintîmi dî "tu parla in friulano, che lo capisco anche se non son capace di parlarlo". Dai sorestans, invesit, e magari cussì no ancje di un Ent che al à il Friûl tai siei motîfs di fonde, e ven simpri la domande di no fevelâlu parcè che "cualchidun" nol capirès. Cuissà mai parcè...
- 1/8/10 18:15
- Sandri ha detto...
-
E à di jessi une cuistion gjenerazionâl: o scometarès che Christian al jere ancje chel plui zovin a intervignî. Se dopo int di cualchi gjenerazion plui vecje e dîs che il furlan nol covente... sperìn che, cemût che si dîs, il timp al sedi galantom!
Sandri
- 1/8/10 21:56
- michi ha detto...
-
Compliments Christian!
Mandìn a cjase ae svelte cheste gjenerazion di furlans sotans che no doprin mai la lenghe furlane in public....
Ce àno pôre di jessi considerâts contadins e cence culture se fevelin in furlan?
Viodìn di fâ cressi i zovins che no àn di chestis pôris!
maman e grazionis!
- 2/8/10 18:02
- Jaio Furlanâr ha detto...
-
Osco, tu le âs fate lungje,ma amancul tu âs dite dut.Daspó al é un biel esempli di mostrâ parce che un grum di int e crôt che parcé che a son in tun comizi e an di cjacarâ par talian. Bisugne reclamâ l'atenzion che le marilenghe a é une lenghe ufiziâl ancje chê e che si pues doprâ ancje par scrivi un articul e no dome par scrivi il titul.
Mandi
- 2/8/10 21:03
- menocchio ha detto...
-
Vin simpri di ricuardâsi di dula chi sin vignûts, dai nestris vons e da la tiere nestre e da la so storie. La plui impuartante cuistion e che dal identitât.Cence la nestre lenghe no puedin savê cui chi sin, ancje si vivin in il forest il cor al e simpri leât a la nestre tiere.
- 4/8/10 12:23
- el lobo ha detto...
-
Ce bielis peraulis astu cjôlt, Christian!
Scusate il mio friulano, ma jo o soi un "zovin" argjentin di 25 ans, e non posso altro che dare i miei complimenti a Christian per queste meravigliose parole... Io penso dello stesso modo, sarebbe un peccato perdere il friulano come lingua, sarebbe un peccato anche perdere il "mapuche" in Argentina e tante altre lingue che non ci conosciamo ancora... la lingua è una parte fondamentale della cultura de un popolo, e quando si perde, possiamo essere sicuri che si perde anche molto dell' essere di quel popolo.
Mi sembra una grandissima quella idea di usare il friulano come "lingua franca" tra i friulani nel mondo!!! (Ma abbiamo bisogna di proffessori!!! Come si fa ad imparare una lingua così speciale come il friulano quando ad essempio, i miei avi non mi hanno lasciato in marilenghe niente più che il cognome?) Penso come te: in questo mondo globalizzato di oggi, abbiamo bisogna di scoprire chi siamo prima, per sapere dove andare poi...
Io sono stato in Friuli a febbraio per la prima volta, sono uno dei quei giovani che essendo friulano non aveva mai visto, sentito il Friuli, e voglio dirvi questo: ho trovato una regione meravigliosa, non solo bella, ma una società che mi ha fatto sentire come si fossi friulano dal primo giorno, e questo non ha prezzo.. quello che voglio dire è che in Friuli io ho potuto apprezzare la vita semplice, ma bella, a dire: quello che per me è il modo di vita friulano, e ho pensato: io voglio vivere così! Penso che abbiamo bisogna di ricordare questo. Ma non come nostalgia di quello che è stato nei tempi di nostri nonni, no, come ben hai detto, Christian, guardando il futuro. A me piacerebbe un futuro più solidale, dove ci sia un posto per ognuno e dove tutti potremmo essere utili in qualche modo. Sarebbe bellisimo condividere tra quelli che sebbene non siamo 100% friulani, abbiamo il Friûl ben dentri tal cûr.
- 6/8/10 05:40
- Christian Romanini ha detto...
-
O ringrazii ducj chei che mi àn fat capî che ce che o ai dit e scrit chi ur è plasût: une biele iniezion di fiducie che ce che si sta fasint al è just.
Cumò tocje che cheste discussion e continuedi ancje fûr di chi e us domandi di fâ savê ce che o pensais ancje fûr di chest blog.
Parcè che o vin di tignî ben a ments che se no sin noaltris a rivendicâ ce che nus spiete di dirit, nissun nus regalarà nuie.
Grazie inmò a ducj!
- 7/8/10 00:41


c: text/html

text:
Un puestut par fevelâ de mê grande passion di simpri, la archeologjie, ma no dome...
lunedì 29 settembre 2008
Ancjemò su la Tumbare
Joibe ai 2 di Otubar, aes 20.30, intal contest de Mostre regjonâl dal miluç a Merêt si davuelzarà une cunvigne dal titul “La mutare di Tombe”, cun lis ultimis sul sgjâf de tombe di Rovul. A saràn presintis lis dott. Elisabetta Borgna (la mê prof. di Archeologjie Egee!) e Susi Corazza de Universitât dal Friûl, che nus spiegaràn i studis efetuâts su cheste grande scuvierte archeologjiche.

robotstxt: allowed

filter: keep


text:
Vuê o vin vude la ultime lezion pal laboratori di archeologjie te scuelute materne di Rives e o vin creât i vâs come l'om primitîf! Cu la paste Das colôr argjile ogni frutin al à lavorât par fâ un vasut cu la tecniche dal colombin e a son vignûts fûr propit dai biei lavôrs!
Cun la lezion di vuê si finìs cheste mê esperience cui fruts des maternis, il belanç al è stât positîf, la partecipazion ative e la comunicazion par furlan plui semplice di ce che o crodevi, cussì piçui a son plui vierts a cualsisedi regjistri linguistic.
O speri che ancje par lôr il nestri incuintri ur lassi alc di positîf come che al è stât par me!
Mandi mandi! :)


text:
Elezions regjonâls pal 2018: plui candidâts che eletôrs
Simpri mancul eletôrs, simpri plui candidâts: no mancjaran i elements di interès intal troi che nus menarà aes elezions regjonâls 2018, che si davuelzaran cun dute probabilitât adun cu lis politichis. Al è stimât di tancj che la presidente de Regjon Debora Serracchiani no si candidarà di gnûf pe sô cjadree ma e svolarà a Rome in Parlament. Par fâlu e podarès sielzi di dimetisi par meti adun politichis e regjonâls, cul obietîf di sparagnâ e forsit ancje di fâ cressi i consens al so partît, il Pd.
Il centriçampe vuarfin de Serracchiani al varès di pontâ su Sergio Bolzonello, vicepresident in continuitât cu la azion puartade indevant di cheste zonte.
A sfidâlu pal centridrete al varès di jessi Riccardo Riccardi, ma il cjâfgrup di Forza Italia al varà di convinci chei altris che si declarin interessâts a cuntindi la presidence a Bolzonello: prin di dut Renzo Tondo, za dôs voltis president, e po Massimiliano Fedriga che al reclame plui pês pe Leghe. I ben informâts a disin dut câs che ducj i doi a varessin plui voie di lâ a Rome che a Triest.
No son ancjemò gnovis invezit des bandis dai 5 Stelis: i grilins a sielzaran come simpri online i lôr candidâts, ma nol è dât savê cui che si proponarà ai iscrits dal Moviment, che dut câs in Friûl nol à vût aes aministrativis grancj risultâts.
Cheste e je la situazion dai partîts taliâns: ma altris candidaturis a podaressin nassi cu la formazion di une cussience autonomiste. Il prin che al à fat capî di jessi disponibil a fâ sintesi al è stât Sergio Cecotti. Cumò e je rivade a sorprese ancje la candidature pai Verts di Alessandra Guerra: starìn a viodi se la sô e je une “boutade” o une intenzion serie di costruî une alternative politiche serie. Al sarès un pecjât dut câs dividi il front di chei che a varessin di meti dongje ducj che no vuelin plui vê a ce fâ cui partîts talians che tai ultins dîs agns a àn disvuedade la nestre autonomie, e tra i prossims a podaressin gjavânus ancje la nestre specialitât.
✒ Walter Tomada


text:
martes, 5 de octubre de 2010
"El Cjanton di Anute", Il prin amôr
Anute la memorie vuê ti scjampe
ma chel ricuart in cûr al è restât
no come fum che al nas e po si sfante
il prin amôr al vîf tal to passât.
Si sa che tu as provât a smenteâlu
e ancje tu âs cambiât altris amôrs
sperant cun ilusion di cancelâlu
di no sinti che spine chel dolôr.
E dopo tante aghe za passade
sot dal to vecjo puint cuasi distrut
tal grant “silenzio”di une gnot stelade
velu li che ti cjale chel biel frut.
Tune slusinte stele al è scuindût
la to imagjinazion lu viodarà
e chel amôr de vuestre zoventût
nancje la muart lu podarà robà.
Chê biele ilusion imagjinarie
e svole vie curiint come il fum
e vuê ti svee la rutine necessarie
par dite Anute al jere dome un sium.
----
“silenzio” cidinôr
---
No hay comentarios:
Suscribirse a: Enviar comentarios (Atom)


text:
Pierçolâr
- Non furlan:Pierçolâr
- Non sientific:Prunus persica
Al stât salvadi, chest arbul de famee des Rosacee, al è alt ancje vot nûf metris. Il discors al gambie pai pierçolârs coltivâts, che a son mantignûts plui bas (trê cinc metris) mediant çurpiduris frecuentis.
Des fueis si pues dî che a son di forme slungjade, e che a àn i ôrs seghetâts. I flôrs, di un vivarôs colôr rose, a son implantâts suntun piçul mani e a vegnin daûr des fueis.
La pome si clame pierçul e à dentri vie une sengule e gruesse sepe, la scusse viludade, par solit di colôr vert clâr, o ben zâl cun maglis rossis; la polpe e je zale e cetant dolce. La varietât di Pierçolâr clamade Nectarina e à la scusse slisse lustre e la polpe che e buris fûr un bon nulôr.
Forsit di divignince da l'Asie, il Prunus persica vuê al cres in dutis lis zonis cun clime temperât, ma massimementri te regjon dal Mediterani, tes zonis dai Stâts Unîts, in Cine e in Gjapon. In Friûl il pierçolâr al ven su ben tal plan, sui cuei e tai fonts vâl de mont mezane e basse.


text:
29 novembre 2010
R.Esistence in Dub, prins in Europe
O soi propit in "Fieste"! I R.Esistence in Dub a àn vinçût il Premi dal Public al Liet International, il festival european de musiche pes minorancis in Europe, davuelt sabide di sere in Bretagne.
La cjançon "Fieste" e à ricevût une slavinade di vôts e o soi propit content par chest grup che al fâs une biel miscliç glocâl in musiche, coniguant sonoritâts gjamaicanis e eletronichis cun sponts de tradizion furlane, doprant la lenghe furlane pai lôr tescj!
O aprofiti par segnalâus une vecje interviste che i ai fat a DJTubet su La Patrie di Jugn dal 2009.
Bulos e vonde!
Nessun commento:
Iscriviti a: Commenti sul post (Atom)


text:
…indulà rimpinâsi al è maravee
O sin rivâts ae fin dal an e al è timp di fâ un belanç ancje par webandana.com. Chest an i dâts no son chei di Google par vie che la leç sui cookies nus impedìs di doprâju. Inalore ve culì lis statistichis dal server:
visitadôrs unics: 166.251
lis pagjinis viodudis: 1.170.266
hits: 1.968.377
I rimpinadôrs che a an fat il Test inte sezion training a son stâts: 9500.
Ma butant il voli plui inlà dai numars, o vin di impensâsi che chest an a son stadis viertis gnovis viis inte biele crete di Vile Santine dongje Tumieç… che o vin scuviert, dongje il cret di Anduins, un puest maraveôs indulà lâ par stâ un pôc in pâs, ven a stai Cerdevol Curnila inte valade dal flum Arzin… che, l’organizazion dai climber in USA, Access Fund, e à comprât un teren indulà si cjate la falesie di Homestead in Arizona, risolvint cussì il probleme de responsabilitât intun teren privât… che la nestre propueste par sistemâ la viele stazion dai trens di Cividât, fasintle deventâ un climbing center, no je stade scoltade dai nestris sorestants che la an fate deventâ un museu de Prime Vuere Mondiâl, magari cussì no, ma nô o lin indenant cun il nestri biel progjet e sperin ben par l’avignì, prime o dopo a varan ben di stufâsi di che robe che a àn fate… che intant al vâ indenant il procès par la muart di Tito Traversa, 03 Lui 2013, e che il judiç al à domandât trê rinviaments a judizi ma no je indagade la persone che al à mitût dongie i imprescj, une robe che sune une vore strambe viodint che il principi secont il cuâl lis robis a varessin di jessi fatis cun la “diligjence dal bon pari di famee” al è un principi ae fonde dal nestri codiç civil… o soi sigûr di vê dismenteât cetantis altris robis… in ogni câs se voaltris o vês intal cjâf alc o podeis zontâle intai coments…
La comunitât di rimpinadôrs di webandana.com si cjate su Twitter con l’hastag #climbersFriuli, e i messaçs si viodin inte pagjine de ricercje su Twitter in timp reâl, e a puedin jessi doprâts tant che une chat jenfri di nô. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât.
MANDI A DUCJ E BON AN 2016 !!!
Simpri par gnovis emozions !!!
😎
…indulà rimpinâsi al è maravee
O sin rivâts ae fin dal an e al è timp di fâ un belanç ancje par webandana.com, inalore tachin cjalant i dâts di Google:
lis visitis a son stadis 29.505
i visitadôrs unics 21.186
lis pagjinis viodudis 134.489
I rimpinadôrs che a an fat il Test inte sezion training a son stâts: 8286.
Ma butant il voli plui inlà dai numars, o vin di impensâsi che chest an a son stadis viertis dôs bielis cretis in Friûl, ven a stai:
1- La crete dal Mont Stele, dongje Tarcint, indulà si cjatin une ventine di viis.
2- La crete dal Zardin dai Clapons, dongje Cjavaç, indulà a son une cuindisine di viis.
Il mês di Setembar al à viodût il cret de Cjargne e dal Glemonês protagonist dal meeting “Find your way” indulà tancj rimpinadôrs si son cjatâts ducj intune e indulà a jerin ancje Adam Ondra e Silvio Reffo. Adam, come par solit, al è rivât a maraveâ ducj viersint une gnove vie intal cret dal pas di Mont di Crôs.
E je stade fate une propueste par sistemâ la viele stazion dai trens di Cividât fasintle deventâ un climbing center ma… i nestris sorestants a vuelin fâle deventâ un museu de Prime Vuere Mondiâl, magari cussì no.
O sin daûr a pensâ di fâ in mut che si puedin viodi off-line lis pagjinis inte sezion de Falesie.
La comunitât di rimpinadôrs di webandana.com si cjate su Twitter con l’hastag #climbersFriuli. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât.
MANDI A DUCJ E BON AN 2015 !!!
Simpri par gnovis emozions !!!
😎
… O VIE SPORTIVE
Il bel gneiss della falesia di Cadarese ha aperto una furente discussione sulla necessità di chiodare o meno le fessure della falesia. Dopo la chiodatura delle vie a spit, qualcuno amante delle vie trad ha prima chiesto ai chiodatori di schiodarle, x rispettare la bellezza di questo posto unico nel suo genere in Europa, e poi non trovando una risposta positiva è passato alle vie di fatto andando a schiodare le vie. Una soluzione questa poco simpatica perchè non rispettosa verso il lavoro di chiodatura fatto dai locals. Personalmente penso che una sana discussione faccia sempre bene x chiarire le posizioni di tutti ma poi alla fine la decisone spetta solo a chi ha scoperto il posto e ci ha lavorato x trasformarlo in una falesia.
Per quanto riguarda la discussione aperta a Cadarese c’è da riflettere sulle dichiarazioni di molti top climbers.
Questa è una delle critiche fatta a chi ha spittato le vie che meglio riassume tutte le altre:
“…Perchè uno deve spittare una fessura privandomi della possibilità di vivere la mia esperienza? Se non metto niente rispetto a) la natura b) chi verrà dopo…”
A me vengono in mente delle semplici riflessioni che forse sono state un po’ trascurate da altri climbers.
Non riesco a capire dove sia il mancato rispetto della Natura visto che gli spit sono quasi invisibili e non procurano alcuna modifica significativa della roccia. Inoltre permettono a chi verrà dopo di trovare il lavoro di messa in sicura già fatto piuttosto che privare qualcuno di un’esperienza. Mentre nelle vie trad ognuno è obbligato a portarsi dietro due serie di friends, blocchetti ecc…
A me sembra che dietro questa vaga estetica della bellezza della roccia ci sia una filosofia profondamente radicata nel DNA degli americani e dei loro Pilgrim fathers’, gli inglesi, che si manifesta proprio nella loro scelta di privilegiare il trad dove in pratica ognuno deve pensare a se stesso assicurandosi con il proprio materiale. Come dire, e qs è una mia personale impressione, dietro qs loro scelta si nasconde quell’individualismo che caratterizza da secoli il loro modo di essere poco propenso a fare qualcosa x gli altri
Che ne pensate ?
😎


text:
SUONARE@FOLKEST e PREMI ALBERTO CESA
Selezion taliane di grups musicâi o singui artiscj pe partecipazion a Folkest
Jentrade
Folkest al vierç un concors par doi Premis musicâi pensâts par valorizâ dute chê musiche che, di là dal jessi in maniere tecniche folk, etno, jazz o cjantautorâl, e sepi dâ vôs a une o plui lidrîs culturâls di cualsisedi bande dal mont. Ducj i doi i premis a selezionin lis miôr gnovis propuestis emergjentis di dute Italie par animâ i tancj palcs dal festival Folkest. Plui in particolâr, il Premio Alberto Cesa ’tal è stât ideât par valorizâ la gnove creativitât di stîl tradizionâl.
In ducj i doi i câs, lis selezions a son stadis pensadis ancje tant che fondamentâl moment di incuintri e di confront fra artiscj, dongje che par jessi, dal sigûr, ancje vetrine par musiciscj e grups.
La organizazion dal concors e je demandade, sot de sorevision atente de direzion dal festival, ae redazion dal periodic telematic www.folkbulletin.com e ae Ass. Cult. Folkgiornale.
La selezion si articole ’su trê nivei:
1. nivel A: scolte e valutazion, de bande di une jurie cualificade, dai materiâi rivâts te sede dal concors e consecuente sielte dai grups che si esibiran dilunc di selezions teritoriâls.
2. nivel B: esibizion dal vîf e valutazion de bande di ogni Jurie istituide a jessi responsabile des singulis elimin’atoriis teritoriâls, cun selezion dai grups/artiscj vincidôrs che insiemi a ducj i vincidôrs di ogni elimin’atorie teritoriâl a parteciparan ae edizion 2018 di Folkest.
3. nivel C: dilunc di ogni selezion dal vîf lis singulis juriis a podaran segnalâ un artist/grup pe partecipazion ae fase finâl dal “Premio Alberto Cesa”.
La iscrizion al concors e je gratuite.
Regolament dal Concors
Carateristichis dai partecipants
Il concors ’tal è viert a artiscj talians e grups musicâi che a vedin tra di almancul un component di citadinance taliane. A puedin partecipâ grups o artiscj che a vedin o no vedin za fats albums, ancje cun distribuzion taliane comerciâl, e che a sedin o no sedin titulârs di contrat discografic. E je improibide la iscrizion a grups o artiscj che a vedin vinçût za une edizion dal concors e duncje a vedin partecipât a edizions precedentis dal festival Folkest.
Materiâi domandâts
L’artist o il grup al à di spedî in buste sierade chest materiâl:
1. Un Cd che al vedi almancul 2 tocs o cjançons di durade no ’superiôr ai 4 minûts parom cul non de band, il titul dai tocs e il contat di un component dal grup ben leibil ’sul Cd;
2. I tescj des cjançons, zontant lis traduzions par talian, se in altre lenghe (ancje regjonâl);
3. Une biografie di une pagjine al massim;
4. Une schede tecniche compagnade di stage-plan;
5. Rassegne stampe dal grup (se e je);
6. Foto dal grup (là che si viodin ben i artiscj);
7. I dâts anagrafics complets (non, cognon, residence, date e lûc di nassite), i recapits telefonics di ogni artist o component dal grup e la direzion di pueste eletroniche de band (o di un dai components, che al fasi di coordenadôr).
In zonte al ’supuart di cjarte, ’tal è pussibil spedî i materiâi domandâts intai ponts di 2 a 7 ancje in formât eletronic (CD-rom o Dvd).
Esclusions pussibilis
Folkbulletin.com e Ass. Cult. Folkgiornale, a judizi insindicabil, a podaran no cjapâ in considerazion materiâl inviât che al cjapi dentri elements calcolâts incompatibii cu lis normis dai Codiçs civîl e penâl o altris contignûts in maniere direte o in maniere indirete prejudiziâi dal bon non dai organizadôrs e de manifestazion. Chest judizi di esclusion al sarà inapelabil.
Gjenars musicâi
Folkbulletin.com e Ass. Cult. Folkgiornale a esaminaran cun atenzion particolâr repertoris musicâi di ducj i gjenars che par convenzion a puedin jessi dal ambit folk, folk-rock, etnic, etno-jazz, new acoustic, minimalist, ghitaristic, cjançon di autôr, contestoriis, artist di strade (cun ativitât musicâl prevalente). Nol costituirà element di merit particolâr l’ûs di un o plui struments etnics intun insiemi di altri gjenar musicâl e nancje di prejudizi particolâr l’ûs di strumentazions eletronichis dentri di sonoritâts acustichis: pluitost al sarà ritignût discriminant in maniere favorevule, pe amission ae fase ’sucessive des elimin’atoriis, jessi esecutôrs di un “insiemi sonôr”, che si caraterizi cun imediatece pal propri leam cuntune o plui lidrîs culturâls di cualsisedi bande dal mont.
Criteris di selezion e premis
PRIME FASE
1) I grups/artiscj sielts ’su la fonde dal materiâl spedît ’tal sarà invidâts a partecipâ aes elimin’atoriis teritoriâls che si fasaran in sedis distintis (che ’tal sarà comunicadis intun secont timp), sieltis ’su la fonde di un criteri gjeografic in maniere di favorî – intal limit dal pussibil – la partecipazion di ducj chei che a varan passât la prime fase di selezion.
Lis esibizions publichis dai grups/artiscj sielts si tignaran in maniere indicative intal periodi cjapât dentri fra il Prin di Dicembar dal 2017 e ai 15 di Març dal 2018. E sarà cure di Ass. Cult. Folkgiornale e www.folkbulletin.com destinâ a ognidune des elimin’atoriis teritoriâls il stes numar di artiscj/grups e di razionalizâ la destinazion par aree di apartignince gjeografiche: se chest criteri nol ri’sultàs atuabil in dutis lis circostancis, no si podarà imputâ nuie ae organizazion.
2) I grups/artiscj sielts e assegnâts a une des elimin’atoriis teritoriâls si esibiran dal vîf dilunc di cheste, in presince di public e devant di une Jurie componude di organizadôrs locâi e rapresentants di www.folkbulletin.com e Ass. Cult. Folkgiornale. Al sarà un prin e un secont classificât tra i vincidôrs di ognidune des seradis di selezion. Ducj i doi a acuisiran il dirit a esibîsi dilunc dal festival Folkest 2018, intune colocazion che e sarà decidude in maniere insindicabile de direzion artistiche dal festival stes.
Il rimbors des spesis di viaç (cuantificadis in trê fassis chilometrichis di 150, 250, 500 euros daûr de divignince), il mangjâ e il durmî pe partecipazion al festival Folkest ’tal sarà sostignûts di Ass. Cult. Folkgiornale e a vignaran concuardâts in maniere preventive cu la aministrazion di Folkest.
3) Tant che premi a ducj i grups partecipants aes elimin’atoriis teritoriâls e sarà consegnade une racuelte di produzions discografichis Folkest Discs.
SECONDE FASE
1) Il vincidôr (ven a stâi il prin fra i doi classificâts) di ognidune des seradis di selezion, al parteciparà a une votazion publiche che e sarà fate traviers di une pagjine Facebook dedicade. I prins trê classificâts di cheste votazion a acuisiran il dirit a partecipâ a une serade finâl par decretâ il vincidôr assolût dal concors Sunâ@Folkest 2018.
2) Lis juriis des diviersis seradis a segnalaran ancje i artiscj che, a judizi insindicabil, ’tal sarà in gare pe assegnazion dal Premi Cesa 2018. Il vincidôr assolût dal Premi Cesa 2018 al acuisirà il dirit a esibîsi dilunc dal festival Folkest 2018, dilunc de serade finâl de selezion.
Scjadince e normis gjenerâls
Il materiâl al à di jessi spedît in maniere tassative dentri e no dopo dai 31 di Otubar dal 2017 (al fasarà fede il timbri postâl) ae direzion postâl:
“SUONARE @ FOLKEST-PREMIO ALBERTO CESA”
c/o Associazion Culturâl Folkgiornale
Viâl Barbecjan, 17
33097 SPILIMBERC (PN)
Folkbulletin.com e Ass. Cult. Folkgiornale a visaran par letare, email e/o telefonade i grups selezionâts e ur daran ducj i detais relatîfs ae partecipazion aes elimin’atoriis teritoriâls. Dut il materiâl spedît nol sarà tornât indaûr. Folkbulletin.com e Ass. Cult. Folkgiornale a cjaparan in considerazion dome e in maniere esclusive cui che al varà rispietât ducj i ponts dal regolament.
Folkbulletin.com e Ass. Cult. Folkgiornale si siguraran che i dâts personâi a vegnin tratâts cu la riservatece previodude de leç in vore e doprâts in maniere esclusive pes propriis propuestis. Domandant, chescj dâts a podaran jessi cancelâts o retificâts.
Par informazions:
segretarie Folkest +39 0427 51230
’suonare@folkest.com


text:
Sante Luzie
In Friûl, il timp des fiestis che a puartin a Nadâl, scomençât tai paîs di mont cun San Niculau, al va indenant soredut pai fruts cu la fieste di Sante Luzie, che e cole ai tredis di dicembar. A Udin e tes vilis de planure furlane, cheste sante e cjape il puest di San Niculau tal puartâ sops e zugatui ai fruts, massime chei plui piçui. Une volte tal cjâf lûc dal Friûl par cheste date si metevin sù bancuts di dolçs e di zugatui fûr de glesie dal Redentôr, dulà che justeapont e ven venerade la virgjine di Siracuse.
Oltri che in Furlanie si sa che sante Luzie e ven festezade in cierts paîs dal Cjadovri, tai contôrs di Trevîs e di Verone e a Vignesie. Plui a soreli bonât ancje in Valsugane e tal rest dal Trentin, dulà che i fruts a mètin sui balcons i plats e lis scudielis cun dongje la semule pal mus, e a spietin i dons de martare siciliane, che ai plui triscj ur distine une scorie.
Inmò une altre regjon dulà che la martare, rapresentade di une fantate vistude di blanc, e je cetant popolâr parvie che e puarte dons ai fruts e je la Lombardie. Tai contôrs di Bresse, di Milan e di Bergum i fruts a mètin une scarpe sui balcons la sere de vegle. Chei dai paîs de Valcamoniche a zontin il fen pal mus, che al va daûr a la sante cun la cjampanute picjade al cuel.
Al di là de lejende, al semee che Sante Luzie e sedi muarte pardabon ai 13 di dicembar, cemût che al ven purpûr ripuartât tal "Martirologi Gerominian". Cheste date, che te prime mitât dal secul diesim-cuart e colave propit tal solstizi di Unvier par colpe de difarence tra l'an dal soreli e il calendari julian, e fasè in mût che la sante e jentràs te tradizion popolâr (un proverbi al pant che la zornade di Sante Luzie e je la plui curte di dutis lis zornadis da l'an).
La fieste di sante Luzie[cambie | modifiche il codiç]
La fieste di sante Luzie e je diventade popolâr par fats che a àn pôc a ce fâ cu la figure storiche de martare. Luzie e fo veramentri marturizade a Siracuse dilunc lis persecuzions di Dioclezian, ma cemût e parcè no si lu sa. Une liende e pant che e jere une zovine siore di Siracuse, che e veve di maridâsi cuntun zovin di chê citât. Ma dilunc un piligrinaç al sepulcri de martare Agate, a Catanie, dulà che e jere lade par domandâ la gracie de vuarison par sô mari, la sante i comparì in sium e i disè che ancje jê e sarès stade marturizade. Tornade a cjase, Luzie e decidè di rinunziâ aes gnocis e a dè fûr ducj i siei avês ai puars; e par no cedi 'es suplichis dal morôs si gjavà i vôi. Denunziade e puartade denant dal judiç no rinunzià a la sô fede, e cussì e vignì condanade a muart.
Preade di cui che al veve dafâ cui mâi dai vôi, il cult par Sante Luzie si slargjà te ete di mieç par dute la Italie. In Emilie, in Lombardie, in Venit e in Friûl. E inmò in ciertis regjons da la Austrie, in Cechie e in Slavuachie, dulà che e cuistà ancje funzions solstiziâls - come Jesù Bambin, San Niculau e la Befane - puartant dons ai fruts.
Une volte, par dai il benvignût, si ufrivigi piçui dolçs, no plui grancj di un carantan, che si leavin ai cordons des scarpis poadis su la bancje dal fogolâr o su la basse dal balcon de cusine. E tes zornadis denant de sô fieste scjaps di fruts a lavin sunant sampogns par nunziâ la sô vignude.
Fintremai tes riformadis Danimarcje e Svezie il 13 di Dicembar al è festezât cu la elezion di une "virgjine savie" che, compagnade di altris fantatis cun viestis blancjis e furnide sul cjâf di une corone che e ten adun siet cjandelis impiadis, e va pes stradis e pes cjasis a racuei dons. Chescj regâi a vignaran po daspò puartâts ai fruts des scuelutis e a vielis che a son sotetâts tai institûts che a asistin i puars.
Contis e puisiis[cambie | modifiche il codiç]
SANTE LUZIE
Sante Luzie benedete,
àò di dile propri sclete?
Jo i vorès dal to bon cûr
un plasej …devantdaûr!
Ce mi zovie mai la viste
su la tiere cussì triste?
Ce ào di fâ mo' dai miej voj
quan'che il mont al è un imbròj?
Ce biel viodi chês maséris,
chest ledàn, chestis tristeris,
chestis tantis robarîs
par chel mostro di paîs!
Viodi musis rabeòsis,
onglis lungjs e cragnôsis,
balarìns e cjocheljs
ch'a blestemin sot lis stelis!
Ce biel gust viodi frutatis
sgherlis, sòcis, sfazzadatis;
o fantàz cussì dordei
ch'a no san cjatâ di miej!
Sante Luzie benedete,
ào di dîle propri sclete?
No saréssial miej sèi vuarp
e pa l'anime e pal cuarp?
Pre Bepo Marchèt 1946


text:
J
J al è il decim prin segn dal alfabet furlan.
Tabele dai contignûts
Storie[cambie | modifiche il codiç]
Il segn J al derive de letare I, par indicâ il sun semi-consonantic che si podeve cjatâ tes peraulis: al fo Petrus Ramus tal 1572 a distingui e rapresentâ par la prime volte chestis doi grafemis come rapresentants di doi suns diviersis.
Significâts[cambie | modifiche il codiç]
Metrologjie[cambie | modifiche il codiç]
Traspuarts[cambie | modifiche il codiç]
- J al è la targhe automobilistiche internazionâl dal Gjapon.


text:
Il Percors
Il percors si disglagne in disevot fermadis, in dîs di chestis si incuintrin lis Plêfs storichis de Cjargne. La cjaminade e pues jessi fate par intîr (in chest câs int vuelin dôs setemanis, sù par jù) o pûr in maniere autonome e discontinue, sielzint di volte in volte une o plui des sôs tapis.
La cjaminade e nas tant che un piligrinaç e partant al è adat ancje aes fameis. Par chei che no son esperts si consee di fâsi acompagnâ di une guide, soredut intes tapis di medie montagne. Dut câs a son previodudis des visitis guidadis, e par chestis si consee di indreçâsi al centri informatîf di Cjase Emmaus, a Dimponç di Tumieç.
Su lis pagjinis dedicadis aes fermadis ugnulis a son indicâts lis dificoltâts e i timps di percors di ogni tape, in maniere tâl di permeti la valutazion individuâl dal impegn domandât. La pagjine cui conseis, che si cjate in chest sît, e ten dentri, cun di plui, indicazions utilis par chei che a àn voie di fâ la cjaminade interie o pûr une o plui tapis.
Lis Plêfs de Cjargne
-
Plêf di Sant: Florian di Dieç (Tape di Imponzo a Illegio)
-
Plêf di Sante Marie Oltrebut (Tape di Illegio a S.Maria Oltrebut - Caneva/Casanova di Tolmezzo)
-
Plêf di Sant Stiefin (Tape di Tolmezzo a Cesclans)
-
Plêf di Sant Martin (Tape di Cesclans a Villa di Verzegnis)
-
Plêf di Sante Marie Madalene (Tape di Villa di Verzegnis a Invillino - Villa Santina)
-
Plêf dai Sants Ilari e Tazian (Tape di Invillino -VillaSantina a Enemonzo)
-
Plêf di Sante Marie Nunziade (Tape di Enemonzo a Socchieve)
-
Plêf di Sante Marie dal Rosari (Tape di Socchieve a Forni di Sotto)
-
Plêf di Sante Marie di Vuart (Tape di Prato Carnico a Cella - Ovaro)
Oraris di Viertidure
Le Vuide
Il Cjamin des Plêfs di Cjargne (par cure di Melania Lunazzi) Tumieç, Stamparie Moro, 2011 (ristampe 2012), pp. 243, ilustrazions 217 (a colôrs), Arciconfraternite dal Spirit Sant di Sant Pieri in Cjargne, Via Pieve di S. Pietro – 33020 Zuglio Carnico (UD); si cjate daprûf la ricezion di Cjase Emmaus a Dimponç (ae partence dal Cjamin) o pûr al pues jessi domandade clicant achì.


text:
Vie pal
2013 Elebide, organisim che al dipent dal dipartiment pe educazion e
pe politiche linguistiche de Comunitât Autonomie Basche, al à
ricevût plui di 350 segnalazions fatis indenant di citadins, ents o
realtâts associativis che a segnalin violazions dai lôr dirits
linguistics e, plui in detai, la impussibilitât di rapuartâsi in
lenghe basche cu lis istituzions publichis o cun societâts che a
davuelzin un servizi public. La plui part des segnalazions si riferìs
al ûs scrit de lenghe, no dome tai documents e tes comunicazions
diretis ma ancje tai elements che a formin il paisaç linguistic tant
che segnaletiche, cartelonistiche e vie indenant. Trê cuarts des
denunciis a àn a ce viodi cu lis aministrazions publichis, e un
cuart cul setôr privât che al davuelç ativitâts di interès
public tant che servizis, bancjis, sigurazions e grancj centris
comerciâi. Dilunc vie dal 2013 al è propit il setôr privât chel
là che al è cressût di plui il numar des segnalazions. Ancje par
chest, intal presentâ i dâts metûts adun di Elebide, il delegât
pe lenghe basche Patxi Baztarrika al à ricuardât al setôr privât
la dibisugne di rispietâ i oblics previodûts de leç par chel che
al rivuarde l’ûs dal euskara cui clients. Ancje parcè che, al à
zontât il rapresentant dal guvier basc, l’aument des segnalazions
al mostre prin di dut la incressite de cussience dai lôr dirits
linguistics de bande dai citadins.
Font:
Deia, 13 e 18/04/14


text:
… a Cividât
Domenie, 20 Març 2016, e je stade a Cividât la Marcje des Cisilis. Si partive dal “Pala Natisone”, ven a stai il palaç dal sport, indulà si cjatâvisi e po dopo si partive cuant si voleve jenfri lis 08H30 – 09H30… e jere ancje la pussibilitât di sielzi tra trê itineraris di 4-10-24 km… chel plui lunc e rivave fintremai a Madone di Mont, tant che chei altris doi a fasevin un zîr par lis nascuindudis di Cividât rivant fin a Sanguarç indulà al jere il puest di ristorazion… il timp al jere une vore bielon ni masse cjalt ni masse frêt, propit just par fâ une biele cjaminade o cori… di fat in tancj a cjaminavin fermantsi a fâ lis fotos tant che cualchidun une vore bulo al coreve, no savint ce che si pierdeve… Buine Vierte a ducj !
Cjalait dutis lis fotos: Marcia delle Rondini 2016
😎
cun i rollers
Îr il timp al jere cetant nereôs e vie pe gnot al à plot, tant che lis previsions dal timp pa la zornade di vuê, ven a stai di domenie 16/11/2014, no jerin masse bielis. Cussì cuant che cheste matine a buinore o soi jevât e o ai viodût lis stelis intal cîl o ai cjapât cûr e o ai tacât a prontâmi par lâ jù a Palme a cori cun i patins a rodelis la 12e maratonine. Rivant in place il soreli e tacave za a scjaldâ ma lis stradis a jerin ancjemò bagnadis. Tor lis 09H50 e jere la partence dai cicolons e dai rollers tant che i runners a partivin aes 10H00. Ma a partî cun i rollers si jere dome in cinc, cuatri oms e une fantate di vot agns e ancje i ciclons a jerin in pôcs, o crôt par vie che il brut timp di îr al à puartât tante int a decidi di no vignî e vuê l’àn cjapade intal comedon, magari cussì no. Il soreli a scjaldave ben e o vin podût cori cun intôr dome la t-shirt ma lis stradis a jerin une vore bagnadis par la cuâl no si podeve sburtâ masse. In ogni câs o vin fat un biel trenin e o sin rivâts in place Grande a Palme dopo 01H12M fasint une medie orarie di 17.5 km/h e cuntune biele volade finâl vinçude di me. Biadelore o soi rivât prin, dut merit di chei cûr di leons dal gru che a àn sghindade la corse par pore dal timp 🙂
Po dopo, cjatantsi ducj intune in place Grande, o vin podût gjoldi dal soreli sentâts a bevi, a contâsi alc e daspò lant a mangiâ une buine pastesute cun il tocj di folp grant.
Insome une bielissime zornade propit par vie che dinissun si spietave un timp cussì biel.
Mandi a ducj !
Look at… the photos: 12^ Mezza Maratona della Città di Palmanova (UD) 2014
😎
… @ Cjampeis (UD)
Un cîl grîson… une ploie lizere che no molave… ma aes vot e mieze i runners a àn tacât a partî un ad un o a trops tant che la partence e jere pussibil fin ae dîs. Cualchidun vint fat dut il zîr di 7 km dentri lis dîs, no content, al à tacât a fâ un altri zîr. Biel che la corse di 17 km e jere stade scancelade par resons di sigurece.
Cussì vuê a Cjampeis di Faedis (UD) o vin slontanât l’Invier corint in 154 personis “pai trois di une volte”, e rivant a tocjâ i borcs di Roscjà, di Cjanâl Alt e di Colorêt. Une siore nus à dite che il brut timp al jere par vie che o vin preât masse pôc, alore par che e sedi biel timp l’an che e ven tachin ducj intune a preâ fin di cumò.
Mandi a ducj e a riviodisi a Palme fra cuindis dîs 😉
Look at… the photos: Pai Trois di Une Volte
😎
…bikers, runners, skaters
Domenica 18 Novembre 2012 @ Palmanova si è corsa la mezza maratona. All’evento hanno partecipato bikers, runners e skaters. Molti i partecipanti provenienti dalla vicina Slovenia e dall’Austria. Questa edizione della corsa ha raggiunto i 3100 iscritti superando così di gran lunga il numero dell’anno scorso, mentre a portare a termine la gara sono stati ben 2837 atleti.
Il tempo era nuvoloso e al mattino presto la temperatura era sottozero. Quando, verso le 8.30, sono sceso dalla macchina ho sentito la morsa del freddo avvolgermi le gambe proprio sopra le caviglie. Per fortuna però non ha piovuto anche se poco dopo la partenza ha cominciato a gocciolare rendendo difficile la corsa agli skaters. Comunque in tre ci siamo organizzati con un bel trenino che ci ha permesso di arrivare al traguardo con un tempo abbastanza buono alla media di 18 km/h. Qualche minuto dopo è arrivato il primo maratoneta, Kemboi Edwin, che ha chiuso il percorso in 01:06:04 mentre tra le donne, Tesolin Francesca del CUS Udine, ha realizzato un bel 01:21:14 mettendo dietro le forti atlete slovene. Anche questa decima edizione si è conclusa nello stupendo scenario di piazza Grande dove erano allestiti i gazebo dei gruppi podistici, dei venditori e il centro logistico x gli atleti.
Sul podio della 1/2 maratona maschile sono saliti tre atleti appartenenti all’Austria, alla Slovenia e all’Italia quasi a premiare la vocazione multilinguistica del Friuli.
A tutti un mandi di cûr!
Look at… the movie: 10^ Mezza Maratona Città di Palmanova (UD) – 2012
😎


text:
Il
Consei Nazionâl Székely, une des organizazions di riferiment de
minorance ongjarese de Romanie, al à segnalât ae autoritât di
garanzie rumene une gnove leç statâl che in buine sostance e
proibìs l’ûs public di bandieris o stemis des comunitâts locâls.
Pai rapresentants de minorance la normative e va cuintri de
Costituzion rumene e de Cjarte europeane sul autoguvier locâl e, par
chest, a domandavin al garant di jevâ la cuistion denant de Cort
costituzionâl. La autoritât di garanzie rumene e à però mostrât
di jessi impegnade a difindi plui il stât che no i citadins dal
moment che e à refudât la domande fate indenant dal Consei Nazionâl
Székely cu la motivazion che il dirit ae autonomie al è simpri
subordenât al interès statâl e che il principi di riferiment in
câs come chescj al è chel de unitât dal stât.
Font:
EFA,
05/08/15


text:
E comence vuê une gnove rubriche dal Salvadeat che o rivarai adore e mandâ indevant ogni volte che:
a) o voi a viodi l'Udin
b) o ai coions di fâle :)
Chei altris, da pardut, a dan lis padielis, ma jo, che o cjali la partide de curve, di dulà che si rive ben a distingui Renegie di Pereyra, ma dome par che un al à i scarpets colôr vert miluç crût e chel altri naranze.
Ve a stâi che no mi pues permeti di dâ padielis, che no sarès mai vonde precîs, ma pignatis sì, di chês vieris, che si doprin di agns, duti bozadis e magari cu la croste di frusign...
E za che o soi, magari, o zonti ancje cualchi tapon, che jo no soi mica come il diaul, e se un se ai merete, i doi ben ancje i tapons!
Comencìn!
Brkic 3 pignatis su 5 e 2 tapons
Duncje, il nestri spilungon al à doi difiets, che par cumò nus fasin ancjemò pensâ al bon Handanovic. Tant pac començâ un cognom cence cuasi vocâls, che al rint difici sedi businâi, sedi incitâlu. Ae jentrade no a provin a fâ ducj insieme "Brkic! Brkic!" ma al salte fûr une robe come che a stranudassin ducj, tant al è vêr che di chê altre curve mi pâr che nus vedin rispuindût "Salute!"
Il secont difiet e je la sigurece intes robis facilis. Îr il bon Zeljko, al à fat:
a) une jessude tal prin timp che pôc i mancjave che al vignis a saludâ Zapata
b) un rinvio di pît che par pôc nol dispicjave Pazzini o cui par lui
b) une jessude di pugn su bale altissime che le à cjapade, ma... e se no tu i cjapis?
c) un rinvio che al pareve volê tirâ jù un colomp salvadi, ma che al è colât tipo 10 metros fûr de aree.
Da rest, gjavedis chestis, Zeliko al pare. Se nol jere par lui a vevin bielzâ cjapât il gol tal imprin... ven a stâi... Sperin che al deventi simpri miôr!
Coda 4 pignatis, e 3 tapons
A mi Coda mi è plasût. Visintsi che al tornave di cualchi capele, visintsi che nol zuie mâl, visints che un come lui nol è, di solit, bon di fâ zûc, ma dome ri rompilu. Ben po, îr coda al à zuiât come se al fos stât simpri des partidis, al coreve e al marcjave e la robe che mi è plasude di plui, ae fin, cuant che in 11 cuintri 9 al à dit: dispò, ma parcè ajo di butâ vie la bale ogni volte? cumò le zui! E al à zuiade, fintremai, un colp, al à fin in puarte e tirâ, che tant lu vin capît ducj che al à tirât centrâl di pueste, par che Abbiati al à butàs fûr e podessin vuadagnâ un corner! Insome, come che a disin lis vacjis cuant che a son moscjis, La Code, miôr vêle che no vele!
Danilo, 3 pignatis e 2 tapons.
Ma us disarai, soredut tal prin timp, jo e il siorut sintât dongje si sin dits: Oh, ma cui isal che 5 che al sbalie balis, là tal mieç. Podopo si sin pensât che il nestri 5 al è Danilo e insome, o sin restâts mâl. Lui al sa costruî miôr e un come lui, par capîsi, al podarès zuiâ tal mieç dal campo cuant che al vûl, si che duncje, benon, partide plui che buine, ma soredut cuant che tu zuis cuintri pazzini, che il pressing al è ancjemò convint che al sedi une trasmission viere di Italia 1, tu âs di fâ sù miôr, ches azions, che magari, si cumbina ancje di stâ plui cuiets. In ogni câs, a difindi, simpri il miôr.
Benatia, 4 pignatis e 3 tapons.
O sintevi vôs, ator, tipo "Benatia sta tornando quello di una volta" e bla bla bla. Ma ce caz disino? Benatia al è simpri fuart, al cor, al salte di testa plui di chei altris, e se nol jere par lui nancje a segnavin il prin gôl. La veretât e je che cuant che tu zuis cuntun centrocampo che no ti lasse tirâ flât e tu marcjis il miôr di chê altre scuadre ancje un siôr difensôr al sbalie. Parcè no ducj i tapons? Parcè che a mi mi plâs il Benatia che cuant che il portîr al à la bale in man si slargje par cjolile e al fâs sù l'azion. Îr nol à mai fat, anzit, al coreve indevant come un cjavrûl par cjapâ il rinvio... Cuietiti, che tu âs i pîts, mica i zocui!
Faraoni, 4 pignatis e 3 tapons.
Pôcs si inacuarzin, ma o stin fasint sù un zuiadôr che prest nol fasarà pensâ a Basta, se al mancje e che, forsite, il prossim an, al rivarà a vistîsi di celest, e no par che il colôr al è di mode. Al à zuiât joibe, il zovenot, ma al à corût istes e ogni tant al à metût dai cros che a jerin dome di butâ dentri... (Totò? Pereyra? Pronto? Soi il cross... soi ca... stoi passant! Da sêso?) Al à il difiet che se tu zuis cul Milan tu puedis sconfondilu cun che altri Faraone, ma il nestri al è plui grues e al à ancjemò di dreçâ il pît (joibe, une banane, jessint che al tirât in fal laterâl, îr un piruç, jessint che al tirât dome a vinç metros dal pâl). Par il rest, al sta cjapant sigurece, e di chê bande, tra lui Pasquale, Coda e Armero, a varessin di jessi a puest par dut il an.
Allan, 3 pignatis, 1 sôl tapon.
Ma... insome, o ai di jessi onest, îr o ai pensât: se miercus al torne Lazzari, chest al devente un centrocampo une vore, ma une vore competitîf! E no le ai cul puâr Allan, che îr, un par di colps, al à parfin tacât a schiribiçâ int cun 10 agns di balon di A plui di lui su la schene. Benon, però... dopo tu âs di dâle, barbebilite! E podopo, cuant che tu la pierdis, i vularès cori daûr ae bale, pluitost che fâ fente di. In ogni câs, no sai parcè, ancje chi la viôt ben, plui indevant, e anzi, se invezit di tirâ une puce a Abbiati, che nol è à nancje nasade, al vês tirât une biele fusilade (ancje di ponte, par ce di no) al à varès viodude une vore ben ancje îr!
Pinzi, 4 pignatis e 4 tapons.
Ca disin ce che vuelin, il Pinzi di chest an al è come chel di l'an passât: une vore, ma une vore brâf. Al cor e al cjape balis, al cîr simpri plui spes di passâle e, udite udite, al à capît che al pues ancje tirâ in puarte! Ma la partide di Pinzi, îr, par me, e je stade dute intune azion dal prin timp: Allan al veve tacât a fâ dribbling tipo cu la sô ombre e doi fros di jerbe, Ambrosini o no mi visi cui je veve cjapade e al veve tacât a cori viers la puarte come se al ves il pevar tes mudantis, e ve li, intant che Allan a lu cjalave di lontan, Pinzi, 10 metros plui lontan di lui, i à corût daûr, lu à cjapât, i à gjavât un sgarbel dai voi, e za che al jere al à ancje contrastât il cross! Un pinzi cussì, bisugne dome sperâ che no si fasedi mâl!
Pasquale, 3 pignatis e 2 tapons.
Ma... a mi mi pâr che al vedi un pôc il freno a man tirât. Mi plasarès viodulu olsâ di plui, cuant che si trate di fâ i cros. Ae fin al varès di fâju lui, no, i cross, pluitost che Faraoni o Pereyra? Al va dit, che almancul lui nol cor di bant e che, jessint che si vinceve, al coventâve di plui viodi di chei altri che lâ a fâ gol. Cun di plui, cumò che o vin un pandolo tal mieç, lâ sul font al comence a vê un sens. Poben... al reste che ducj i tifôs a son un pocut stramps, jessint che cuant che îr nol è lât a cjapâ la bale, i àn batût lis mans, par che "al jere strac", ma se al fos stât Armero, eh....
Pereyra, 4 pignatis e 3 tapons
Trê robis mi plasin di Pereyra: al va a pressâ cun chê di cjapâle, e no di fâ fente; al è bon di saltâ l'om e no dome cuant che al è par tiere, i scarpets colôr noranze masse madure. Gjavade la tierce, che tal balon no covente a nuie, lis primis dôs îr, a àn metût in crisi il Milan. Lui, insieme cul pandolo, al è stât la clâf par vierzi la puerte dal no-zuiâ dai Ros e neris. Parcè? Parcè che mo al jere a man drete, mo a çampe, mo tal mieç... E ae fin, magari no si puès dî che al sedi stât decisîf, che la plui part des balis lis à pierdudis, ma al dave un grum, ma un grum di fastidi, e no dome par il colôr des scarpis!
Di Natale, 3 pignatis e 2 tapons
Ma... Totò al à bisugne di un colp di cûl. Îr al à provât doi tîrs al volo di chei che se ti vegnin a cjacarin ducj di te par trê dîs di file. Ma no i son vignûts. E par furtune che al è lui, si no, sâstu ce mugugnadis... E je vere che al jere li, a butâle dentri, cuant e veve di jessi butade dentri, ma ancjemò no si viôt la zuiade iluminante, a vierzi il zûc, che ogni tant al faseve e che, par gno cont, e val tant che i goi. Po dopo, al à segnât il rigôr, e cui timps che a corin nol è miga robe di nuie, soredut cuant che tal cjâf tu stâs disint rosari per che il gol, tu, tu lu vevis za fat! Da rest... Fat ben a cambiâlu, che al jere cuet za tal prin timp, tant al è vêr che al cirive di tirâ flât ancje sui corner, sedi par batiu, sedi par lâ in aree. In ogni câs, cumò che al à tacât a segnâ... i vignaràn ancje i colps di cûl!
Ranègie, 5 pignatis, 4 tapons.
Lui al à in comun cun Brkic dôs robis. Al è alt tant che doi Giovincos un parsore di chel altri, e al à un cognom che no ti ven di dîlu! Lui però al è plui fortunât, par che aromai lu clamin ducj Renegade e fieste finude. In ogni câs, e je ore di dîlu: un pandolo cussì, al udin, al jere dai timps di Bierhoff che no si lu si viodeve. Di testa lis spiçave cuasi dutis, e cuant che nol cumbinave si meteve devant par cjapâ il fal, e cuant che no lu cjapave, lu faseve. Un cussì al covente. Nus à fat tirâ sù la scuadre une vore di voltis, e cun chei scarpets che ju si viodeve parfin di Cjampfuarmit, al pâr che al vedi fat zirâ il cjâf a Mexes piês che no un papavar! Podopo ducj cumò a dîsi brâf par il gôl e il rigôr vuadagnât (ma li al è stât brâf Zapata, altri che balis) ma par gno cont al è brâf a fâ pressing e dâ fastidi inte costruzion des azions. Al cor, chest ca, e al cor tant! Îr Guidolin no lu varess gjavât nancje çuet... No rivi a dai cinc tapons par che cul pît, al è ancjemò masse cincischiôs, cualsisei robe che e vuli dî cheste peraule!
Mi pâr che son ducj,
al mancjarès Badu, Fabbrini e il Guido, ma il prin al è stâf Brâf a fâ parâ fûr Boateng, il secont nol à fat nuie, e il Guido... la imagjine parsore, cul strisson di gno pari, e dîs za dut!


text:
Carli Pup
President vicjari de cooperative Informazione Friulana, societât editore di Onde Furlane, ’tal è curadôr e vôs di diviersis trasmissions de radio. Al è autôr di publicazions in lenghe furlane tant che il Diari di Bobby Sands (KappaVu), Memoriis platadis (El Tomât) e 1511 Il Friûl de Joibe Grasse (Serling), di traduzions e ancje di articui e saçs publicâts ’su diviersis rivistis (Gnovis Pagjinis Furlanis, La Comugne, La Patrie dal Friûl, e v.i.) dedicâts massime ae storie furlane e ae situazion sociopolitiche des nazions cence stât de Europe. Al è il puartevôs dal Comitât 482.


text:
CUATRI RIDADIS
Poliglot
Suntun cjanton di strade al è un puar diaul che al domande la caritât; stant che al saveve dî graciis in plui lenghis, al veve picjât sul stomi un cartel cun scrit: «Fasêt la caritât a un puar vuarp “poliglot”».
A passin dôs sioris e une di lôr e dîs: «Cjale chel biât alì, nol bastave che al fos vuarp, ancje poliglot al veve di jessi!»
L’istruzion dal frut
Un frut al domandave a so pari ce che al jere chel, ce che al voleve dî chel altri, e so pari al rispuindeve ogni volte: «No sai».
La mame, stufe di sintî chê solfe, i dîs al frut: «Tâs mo cidin, che to pari al à altris robis ce pensâ…».
«Sta mo tu cidine femine» al rispuint il pari «che il canai al à bisugne di istruîsi!» ❚


text:
mercoledì 20 aprile 2016
Il strisson par Udinese - Fiorentine
Nuie ce dî... Brâfs ducj, chest colp.
Scrit di gelo stellato a lis 23:34 0 salvadis che a vevin alc ce dî Etichetis: cartei da l'Udinese
domenica 17 aprile 2016
Il strisson par Udinese - Chievo
Strisson une vore just. Dopo un sbit di partide si viodeve che a vevin voie di zero a zero.
A àn fat zero a zero. Pocjis ideis, pocje voie, e una partide noiosute e inutile.
Par fortune un toc di salvece ancje cheste domenie nus a l'àn regalade chei altris, come i Verone che al va a pari cul Frosinon... Aromai si cjale ducj a chest an che al ven... :(
venerdì 1 aprile 2016
Al è un leon
Scrit di gelo stellato a lis 19:05 0 salvadis che a vevin alc ce dî Etichetis: haiku par furlan
Iscriviti a: Post (Atom)


text:
16 ottobre 2007
La Balconete. Un slambri di critiche teatrâl
di Elio Varutti
Gildut, cramâr dal Nûfcent
Ae Sale Comelli di Udin ai 11 di Otubar dal 2007
E je stade presentade a Udin, ai 11 di Otubar dal 2007, inte sale Comelli, la comedie brilant “Gildut”, di Eligio Zanier. La comunitât di Sant Marc, parochie in Chiavris, e à podût gjoldi di cheste gnove opare, scrite dal autôr inte vierte passade. Metude in sene de companie “Il Teatro di Eligio” e conte une storie, dute par furlan, di fan, di miserie e di pôre che e podeve vivi un cualsisei paisut, dopo che e jere passade la Seconde vuere mondiâl. La rapresentazion e je un monolic, che l’atôr Daniele Copetti, di Osôf, al sa puartâ indevant par ducj i cincuante minûts dal spetacul, cu la regjie dal stes Zanier. O sin a Puriessim, dongje Cividât, e Gildut al lave a scuele, intai prins agns dal secul passât. Cussì e scomence la conte dal monolic. Il frut al tribulave cu lis astis e cu la leture. Al meteve dute la anime, ma nol rivave a fâ nuie di bon. La mestre lu veve tal cûr istès. Daspò e ven fûr che Gildut al à une straordenarie capacitât di fâ conts. A voli, i baste dâ une cjalade e ti dîs il numar precîs dai miluçs di un miluçâr e vie indevant. Lui al jere brâf ancje cu lis jerbis curativis e al preparave misturis di dâ a cui che al domandave. Cualchidun in paîs al disè che sô mari e jere une strie. A vivevin intune barache dongje il Nadison. Cuant che Gildut al devente grant lu viodevin dongje la “Mariute”, un grues clap dal flum, che al somee a une femine poiade jù. Al jere restât di bessôl, parcè che la mari e jere muarte. Lui al preparave i medicaments par vuarî la int, come che e faseve sô mari. al jere come un cramâr vuaritôr. Intai agns cincuante e capite une malatie in paîs. Ducj i fruts a deventavin zâi e a pativin come no mai. Si diseve che e je colpe di Gildut, aromai su lis cincuantis primeveris, che al viveve di bessôl te barache. Di sere e si viodeve, dongje la sô cjase, un fûc misteriôs. Alore la int dal paîs e decît di lâ a viodi di chest om. A van su in vot di lôr, ma a scuvierzin che il fûc al è di ca, po di là, cence lassâ cinise. Daspò a saltin fûr i maçarots, oms e feminis piçui piçui, che a stavin dongje di Gildut. Plens di sgrisui pe schene e di pôre i vot oms di Puriessim a tornin in paîs e a contin la storie dai maçarots, cussì a si passin il paniç. Une femine cul fi malât e decît di lâ su dal Gildut, par domandâ di vuarî ducj lis canais. E cussì al fo. Il cramâr bon al vuarìs ducj e la vite e podê continuâ. E je stade une biele esperience di teatri storic, tant cjâr a Zanier, che al à contât altris vicendis dal Friûl dal Nûfcent. Brâf il regjist autôr, che al è stât judât dal fonic Giovanni Salvador.
Gildut, cramâr dal Nûfcent
Ae Sale Comelli di Udin ai 11 di Otubar dal 2007
E je stade presentade a Udin, ai 11 di Otubar dal 2007, inte sale Comelli, la comedie brilant “Gildut”, di Eligio Zanier. La comunitât di Sant Marc, parochie in Chiavris, e à podût gjoldi di cheste gnove opare, scrite dal autôr inte vierte passade. Metude in sene de companie “Il Teatro di Eligio” e conte une storie, dute par furlan, di fan, di miserie e di pôre che e podeve vivi un cualsisei paisut, dopo che e jere passade la Seconde vuere mondiâl. La rapresentazion e je un monolic, che l’atôr Daniele Copetti, di Osôf, al sa puartâ indevant par ducj i cincuante minûts dal spetacul, cu la regjie dal stes Zanier. O sin a Puriessim, dongje Cividât, e Gildut al lave a scuele, intai prins agns dal secul passât. Cussì e scomence la conte dal monolic. Il frut al tribulave cu lis astis e cu la leture. Al meteve dute la anime, ma nol rivave a fâ nuie di bon. La mestre lu veve tal cûr istès. Daspò e ven fûr che Gildut al à une straordenarie capacitât di fâ conts. A voli, i baste dâ une cjalade e ti dîs il numar precîs dai miluçs di un miluçâr e vie indevant. Lui al jere brâf ancje cu lis jerbis curativis e al preparave misturis di dâ a cui che al domandave. Cualchidun in paîs al disè che sô mari e jere une strie. A vivevin intune barache dongje il Nadison. Cuant che Gildut al devente grant lu viodevin dongje la “Mariute”, un grues clap dal flum, che al somee a une femine poiade jù. Al jere restât di bessôl, parcè che la mari e jere muarte. Lui al preparave i medicaments par vuarî la int, come che e faseve sô mari. al jere come un cramâr vuaritôr. Intai agns cincuante e capite une malatie in paîs. Ducj i fruts a deventavin zâi e a pativin come no mai. Si diseve che e je colpe di Gildut, aromai su lis cincuantis primeveris, che al viveve di bessôl te barache. Di sere e si viodeve, dongje la sô cjase, un fûc misteriôs. Alore la int dal paîs e decît di lâ a viodi di chest om. A van su in vot di lôr, ma a scuvierzin che il fûc al è di ca, po di là, cence lassâ cinise. Daspò a saltin fûr i maçarots, oms e feminis piçui piçui, che a stavin dongje di Gildut. Plens di sgrisui pe schene e di pôre i vot oms di Puriessim a tornin in paîs e a contin la storie dai maçarots, cussì a si passin il paniç. Une femine cul fi malât e decît di lâ su dal Gildut, par domandâ di vuarî ducj lis canais. E cussì al fo. Il cramâr bon al vuarìs ducj e la vite e podê continuâ. E je stade une biele esperience di teatri storic, tant cjâr a Zanier, che al à contât altris vicendis dal Friûl dal Nûfcent. Brâf il regjist autôr, che al è stât judât dal fonic Giovanni Salvador.
Nessun commento:
Iscriviti a: Commenti sul post (Atom)


text:
Un blog par furlan!
Ma ce mût mi vegnial su di començâ a scrivi un blog par furlan!?
Ma par imparâ, ce domandis!
Magari no rivarai a tignîlu adun masse di spes, ma ancje sa a scrîf cualchi monade une volte a setemane, mâl no po fami.
Ad ogni mût al è ancje un atri motîf ca mi à partat a decidimi di vierzi un blog in lenghe furlane: un libri!
Il libri in cuestion al è chel di Vigji Meneghello ca si clame “Libera nos a Malo”
In particolâr a je stât un passaç ca mi à fat pensâ di movi il cûl e metimi in vore.
Meneghello al dîs che par chei, come me, che àn imparât a fevelâ par dialet fin di piçui, li peraulis imparadis a son chês de veretât, mentri che ches par talian, ca s’imparin dopo, a son dome dongje da la veretât, ma a son simpri un pôc imprecisis.
Se o pensais ben, a lâ reson.
Us fâs cualchi esempli:
“Di scuindon”, par di une, us sameie ca si po gambiâ cun “di nascosto”
“Çacolâ” cun “chiacchierare”?
“Di scuinç” cun “di storto”?
E vie indenant..
Insome, lâ dongje, non vûl dì lâ in tôr.
Eco parcè che mi è vignude voe di provâ a imparâ a scrivi par furlan.
Tant robis di dì andai simpri…
cuindi:
Mandi a ducj, e benvignûts!
Ah, dismenteavi, un grasie a Dree Venier dal Furlanist, ca mi à viert la puarte di CFL2000.net


text:
Trevîs
Trevîs al è un comun dal Venit, cjâf lûc de omonime provincie, logât cirche 20 chilometris a Nord de citât di Vignesie.
Tabele dai contignûts
Gjeografie[cambie | modifiche il codiç]
La citât di Trevîs e je situade te planure venete, 15 chilometris de rive diestre da la Plâf: e je traviersade dal flum Sîl.
Storie[cambie | modifiche il codiç]
La citât e à origjins preromanis, e cu la concuiste de bande dai Romans de Galie Cisalpine, la citât e deventà municipi roman: il non latin al jere Tarvisium.
Cu la cjadude dal Imperi, Trevîs e deventà lûc di contese jenfri i Gotis e i Bizantins. Concuistade poi dai Langobarts, e à vivût un periodi di grande ricjece, cjapant parfin il dirit di bati monede.
Cu la crisi dal sisteme comunâl, ancje Trevîs e passà ae forme di guvier de Signorie; la prime famee a fuerin i Ezzelini, signôrs dal teritori jenfri il 1237 e il 1260.
Tal 1339 si unì ae Republiche di Vignesie, deventant il prin possediment in tiere de Serenissime.
Coinvolzude cun Vignesie tes altris vueris par il primât su la penisule taliane, la citât e fo guviernade dal duche di Austrie jenfri il 1381 e il 1384 par passâ, dal 1384 fintremai al 1388, ai Carraresi. A si riunì di gnûf a Vignesie, deventant une vere e proprie fuartece cuant, tal 1509 e fo dotade de sôs celebris muris, eretis par difindisi dai atacs de Leghe di Cambrai.
Par vie dai sacrificis sopuartadis dai abitants vie par la Seconde Vuere Mondiâl, la citât e fo decorade cu la medaie d'aur al valôr militâr tal 1948.


text:
Torna a parlare «Tô agne», probabilmente la pagina in friulano più frequentata di Facebook. La Patrie nel 2009 svelava il mistero dell’identità degli autori.
Vuê biadelore e je tornade a fevelâ «Tô Agne» (la agne di ducj), la pagjine furlane di Facebook probabil plui frecuentade di dutis: 17.162 “mi piace” fint a vuê. La agne di cualchi timp in ca e fevele pôc: il status prime al jere dal 28 di Zenâr, fat daspò di un dai 4 di Zenâr. I risultât però al è il solit: 64 “mi plâs”, 37 coments.
Il status dal ritorno de agne? Velu: «cognoseiso el Boboroso!!!???»
S’o vês voie si savênt di plui su di jê, ve ca il toc jessût su La Patrie a Jugn dal 2009 li che si intervistavin i autôrs de pagjine. I nons a son platâts, come che a an volût fâ lôr su Facebook ripuartant il toc, ma se o lais a viodi sul sît dal gjornâl i nons a son…
UNE AGNE FURLANE STELE DE RÊT
I dipendents regjonâi che a son daûr a vaî parcè che ur àn gjavât l’acès al grup sociâl in rêt «Facebook» no podaran viodile, purtrop: a varan di strassâ vie il timp lavorant. Il gnûf fenomen di «Facebook (tornât a batiâ dai furlans Muselibri) in lenghe furlane» si clame «Tô Agne». Une pagjine intitulade cussì, cu la foto di une vecjute e une frase par furlan ogni dì, in mancul di dôs setemanis e à tirât dongje 8.000 iscrits. A ogni frasute de «Agne», passe 50 di lôr a comentin (pal 99% in marilenghe) e almancul 100 a son i «mi piace» (la funzion di gradiment).
I autôrs a son ***** di 21 agns, di Tarcint – creadôr de pagjine – e °°°°°°, 19 agns, di Dartigne. «Navigant su Facebook e viodint lis variis espressions che a ziravin, mi è vignût iniment che al mancjave il furlanon «Tô Agne!!»» al dîs *****, che cumò al è a stâ in Ingletiere. «Al è stât juste un lamp, dal sigûr no si spietavin cussì tancj iscrits e in cussì pôc timp. Magari e à judât ancje la foto di une vecjute cu la muse simpatiche come che si pues cjatânt tantis in ogni paîs furlan. E je saltade fûr daûr di une ricercje par imagjinis par inglês: la foto e jere dongje di une recipe speciâl di une salade di carotis!». Se ***** al à curât la part «grafiche», e je °°°°° chê che si ocupe dai «tescj»: une frasute in dì.
°°°°°, sorprendude di tant sucès?
O soi restade di clap! No lu varès mai crodût, lu vevi cjapât par un zûc, cussì par ridi un tic! Po o soi braurose de nestre lenghe, e fin di piçule o soi state abituade a fevelâ par furlan: o pues dî che e je la mê prime lenghe. O soi propite contente di viodi, par merit di cheste pagjine, che no soi la uniche a pensâle cussì.
Probabil che dal «lamp» che al fevele *****, i letôrs a àn cjapade la agne propit come un simbul furlan, i vuelin scuasit ben. Sintistu la responsabilitât cumò?
Po sigûr! Aromai mi soi afezionade a ducj chei che si son iscrits e che ogni dì a scrivin un pinsirut ae Agne! Par mieç di «Muselibri», jo e il gno amì o vin scuvierzût che ancje cumò la lenghe furlane e je vive fra nô zovins di vuê, che o condividìn e si ricognossìn in cheste lenghe cuntun mût di fâ mateot.
Stant che tu tu metis la frasute par furlan, ducj a rispuindin in lenghe cence nissun fastidi. Ce pensistu di chest fat?
Ancje se la lenghe taliane e je la pui doprade – soredut par scrivi – a viodi scrit par furlan al è istintîf rispuindi in lenghe cuant che si le cognòs. E par dîle dute, o soi sigure che in ognidun di nô al è un tic di braure pes nestris tradizions e nus plâs evidenziâlu cussì!


text:
You are not logged in.
plan cul riom plan cul bergerac site gratuit de plan cul plan cul 12 plan cul villeneuve les avignon plan cul gratuit lyon site serieux plan cul plan cul riedisheim plan cul cournon d'auvergne numero de telephone plan cul plan cul le chambon feugerolles site de plan cul plan cul etampes plan cul la queue en brie site plan cul serieux plan cul oloron sainte marie plan cul beziers plan cul a caen rencontre plan cul cougar plan cul 37 plan cul francheville site gratuit plan cul plan cul tarascon plan cul le bourget plan cul saint cyr sur mer plan cul villeneuve le roi ou trouver plan cul plan cul femme ronde plan cul noyon plan cul sartrouville plan cul bethune plan cul 62 plan cul cam plan cul sur paris plan cul venissieux plan cul sur brest plan cul saint cloud plan cul 36 plan cul faches thumesnil plan cul pontivy plan cul neuilly plaisance plan cul 23 plan cul cagnes sur mer femme mature pour plan cul plan cul blonde plan cul chalette sur loing plan cul android plan cul goussainville plan cul lucon plan cul saint cloud
Offline


text:
21 aprile 2010
Odissee, biel event
No soi un espert e duncje no ai pretesis… mi limiti a regjistrâ lis mês impressions a cjalt.
Il spetacul mi à plasût e mi à convint ancje la sielte di fâ recitâ i personaçs ancje tes varietâts de lenghe furlane a seconde des zonis di provenience. E cui si freial se o vin scugnût ancje becâsi cualchi batude in triestin (i triscj Proci che a smicjin Penelope e il ream di Ulìs; lis Sirenis tentadoris che dopo vê cirût di striâ Odisseu cjantant in maniere maraveose par furlan, dopo si lamentin par triestin)… jo o varès fat vulintîr di mancul di cheste sielte, ma amen...
O ai viodût moments une vore profonts (l’episodi di Polifem, la stesse sene des Sirenis tal prin an) cuntune fuarce emotive inmò plui coinvolzent tal secont at, che mi à plasût tant di plui (une piçule critiche tal prin at che ogni tant al sbrissave in maniere pericolose un tic masse tal ridicul…).
Mi à fat vignî i sgrisui pe emozion cuant che o ai viodude la Novella Cantarutti lei un pas de traduzion: biele cheste sielte di inserî tocs di leture, pardabon emozionant chest omaç a la grande scritore mancjade che nol è tant.
O soi lât a cjase content di vê viodût un biel spetacul ma ancje di jessi stât testimoni di un moment impuartant pal Friûl: il teatron di Udin al à dât acet a une opare in lenghe furlane che e à viodût impegnadis une vore di personis.
E cui che nol jere si è pierdût un event.
Mi auguri che pal avignî si continui, magari evitant di sierâ lis oparis par furlan intun calendari specific, ma miscliçant lis lenghis, insiemit, tu calendari unic di dute la stagjon.
Compliments a cui che al à volût cheste iniziative e al à fat in maniere che e deventi realtât.
2 commenti:
- michi ha detto...
-
Permeteimi di ringraziâ une persone che daûr lis cuintis al à lavorât une vore par puartâ il teatri in lenghe furlane al teatri Zovanin di Udin: BEPI AGOSTINIS
Di sigûr al cjatât ancje personis impuartantis che e àn crodût in chest progjet. O pensi a Mizzau (Teatri Zuan di Udin) e Fontanini (President de Provincie di Udin). Ma cence Bepi no varessìn mai vude la Odissee in teatri.
Grazie Bepi !
- 24/4/10 15:10
- michi ha detto...
-
BEPI AGOSTINIS nus rispuint:
"Jo che aromani o ài une cierte etât, cuant che o sint e o viôt che dai zovins si dan da fâ par furlan no dome pe lenghe ma in ducj i cjamps de culture mi sint in Paradîs, e o sarai simpri pront a dâ une man a cualchi zovin se par câs al à dibisugne di un vieli, ma ancjemò plen di amôr pal Friûl. Bepi Agostinis"
- 25/4/10 16:43


text:
Ce vuelie dî in dì di vuê la Fieste de Patrie dal Friûl? La Assemblee de Comunitât Linguistiche Furlane e semene identitât
Il 3 di Avrîl dal 1077 al rapresente une ricorence impuartante pal popul furlan parcè che al sancìs la nassite dal Stât Patriarcjâl furlan, la istituzion che e à metût dongje il Friûl e tancj altris teritoris intun unic organisim statuâl rivant, par chê epoche, a formis di organizazion civîl une vore avanzadis. Tal 2015 e je stade ricognossude uficialmentri de bande de Regjon la Fieste de Patrie dal Friûl, cu la leç n. 6 dai 27 di Març: il so obietîf al è chel di ricuardâ e valorizâ lis origjins, la culture e la storie di autonomie dal popul furlan. La Assemblee de Comunitât Linguistiche Furlane e propon a ducj i Comuns dal Friûl, tal timp dai 13 di Març ai 10 di Avrîl, un moment di riflession su la fieste, un incuintri di tai divulgatîf e viert a ducj, che al tachedi de conte de storie di chel 3 di Avrîl dal 1077 par rivâ al pensament dal sô sens in dî di vuê.
Son bielzà disponibii un trente relatôrs, cjapâts sù tal mont de culture furlane, e la intenzion dal President de Assemblee Diego Navarria e je chê di mandâju a doi a doi, come i dissepui dal vanzeli, a “semenâ” i principis dal valôr de identitât in ducj i paîs dal Friûl. Cualchi Comun al à za mandât il so agrât di dâ acet ae iniziative e a concedi une sale (che non covente altri) ma mancjin ancjemò tancj. Cui che al pues, che ai dedi un sburt o che al cjatedi une clape o associazion sensibile a ospitâ l’incuintri. Il coordenament lu à il president de Assemblee: diegonavarria@gmail.com
No son coscj; dut sore nuie e par amôr di Patrie.
(redazion)


text:
Molîs
Il Molise al è une regjon de Italie centrâl. E confine a Nord cun l'Abruç, a Sud-Ovest cu la Pulie, a Sud cu la Campanie e a soreli bonât cul Lazi. A soreli jevât al è bagnât dal Mâr Adriatic. Il cjâf lûc al è Campobasso.
Tabele dai contignûts
Teritori[cambie | modifiche il codiç]
Storie[cambie | modifiche il codiç]
Economie[cambie | modifiche il codiç]
Transpuarts[cambie | modifiche il codiç]
Politiche[cambie | modifiche il codiç]
Viôt ancje[cambie | modifiche il codiç]
Leams[cambie | modifiche il codiç]


text:
Gnove Gurize
Gnove Gurize (Nova Gorica par sloven) e je une citât di 13.491 (32.763 cun dutis lis frazions) abitants in Slovenie.
Gnove Gurize e je tacade dal confin, e corispuint ae citât di Gurize in Italie. E fo fate sù intal 1947 par contrastâ la citât taliane. E je stade par 60 agns puest di confin, cuntun mûr che al passave tal mieç des cjasis. Dai 21 di Dicembar dal 2007, cu la jentrade de Slovenie te aree dal tratât di Schengen e duncje la eliminazion dal confin. Dal pont di viste de architeture, la maiorance dai edificis a son modernis e gnûfs, fats sù daspò de vuere.
Vuê dì Gnove Gurize e je famose soredut pai casinòs, visitâts di un grum di furlans e venits. Sul cuel de Castagnevize (Kostanjevica), ben visibil di dutis dôs lis bandis dal confin, al è un munistîr francescan; inte sô cripte a son conservadis lis tombis di re Carli X di France e di altris siei parincj.
Di chê altre bande de citât, a nord, al è il santuari di Monsanta (Sveta Gora) a 682 metris di altitudin. E je une mete impuartant di pelegrinaç.


text:
Un puestut par fevelâ de mê grande passion di simpri, la archeologjie, ma no dome...
lunedì 8 dicembre 2008
Rispuestis su Rovul/3
No cognossìn ben la date di nassite, o podìn dî che al è vivût cirche 4000 agns indaûr.
7. Trop timp aial vivût?
Rovul al è muart zovin, a pene 17 agns cirche.
8. Cemût isal Rovul?
Rovul al è stât cjatât in posizion distirade, cu lis mans pojadis su lis gjambis. I soi vues a son un tic consumâts, ma dopo tancj agns al è normâl!
9. Cui lu aial sapulît ?
Probabilmentri lu àn sapulît i abitants dal vilaç dulà che al viveve Rovul.
10. Come avete fatto a scoprire che aveva 4.000 anni?
Chest si lu à capît dai vues e dai materiâi cjatâts dongje Rovul. A son ciertis analisis un pôc complicadis che si fasin cun dai machinaris e che a permetin di capî trop vecjo che al è un ogjet.
11. Avete trovato altre cose di Rovul?
Dongje di Rovul a son stâts cjatâts altris ogjets, tra cui une ponte di frece. Chest al fâs pensâ che Rovul al fos ancje un vuerîr.
12. Ce mangjavial? Ce samencis mangjavial?
Rovul al veve une diete basade su cereâi, in particolâr farinis no masanadis tant finis, di fat i soi dincj a jerin une vore consumâts.
13. Ce bevevial?
Ce che al bevès Rovul oltri da la aghe no lu sai!
14. Ce fasevial?
Se Rovul al à vude une tombe cussì grande al vûl dî che lui al jere un personaç impuartant inte sô societât, probabilmentri il paron o un fuart vuerîr, o ancje chel e chel.
15. In ce museu lu vêso metût?
Par cumò Rovul al è ancjemò intal laboratori de universitât a Udin, che al spiete di sedi metût in cualchi impuartant museu par podê sedi viodût di ducj!


text:
Un pas indevant e un idaûr su Sapade/Plodn in Patrie
Su Sapade-Plodn un gnûf piçul pas: la presidente de Regjon Debora Serracchiani, e à cjapât in man cjarte e pene scrivint une letare al president dal Senât Pietro Grasso par sburtâ il pronunziament de aule su pe leç pal passaç dal comun al Friûl. Lu à dit ai 8 di Mai, lant a cjatâ in compagnie dal president dal Consei regjonâl Franco Iacop il sindic Manuel Piller Hoffer, il president dal comitât referendari Alessandro Mauro e il vicesindic di For Davuatri, Manuele Ferrari, cjapant la ocasion ancje par fâ un cuadri dai rapuarts e dai progjets che a viodin lis dôs comunitâts impegnadis indipendentementri dal passaç definitîf di regjon.
«Cun cheste letare - e à spiegât la presidente - o domandìn che il Senât al meti in calendari il plui prest pussibil la discussion sul dissen di leç». Une richieste che e je stade presentade ancje dai parlamentârs di Forza Italia Anna Maria Bernini, Giovanni Piccoli e Sandra Savino: «di bande nestre e je la massime disponibilitât che l’iter di aprovazion de leç al rivi a conclusion, cheste discussion no pues jessi plui considerade margjinâl te agjende de ativitât parlamentâr e par chest o domandìn al Partito Democratico che si assumi la responsabilitât di puartâ la leç in aule». Il probleme «al è prin di dut politic - al à confermât Mauro, puartevôs dal comitât di Sapade-Plodn - e si augurìn che cumò il PD al si torni a spindi in prime persone. La int dal nestri paîs e à il dirit di vê une rispueste dopo nûf agns di agonie e limbo».
La leç e je stade puartade in aule ai 31 di Mai, ma il vôt al è stât rimandât, par vie de assence de reladore, la senadore Patrizia Bisinella: un altri rimant, duncje. La euro deputade dal Pd Isabella de Monte e à vût dit che «dutcâs, vê vût un passaç in Aule al è un element impuartant». In pratiche, in cheste maniere la leç e je stade “inclaudade” in Parlament e duncje si varà di lâ indevant cul iter e votâle. Sì, ma cun probabilitàt, dopo lis elezions. E cussì, Sapade-Plodn e varà ancjemò di spietâ chel che e à di vê par dirit.
✒ David Zanirato


text:
Ai
3 di Novembar il Parlament des Baleârs al fate buine une propueste
par mendâ la leç su la normalizazion linguistiche. Il proviodiment,
poiât dai partîts nazionalitaris e di chei progressiscj (PSIB,
Podemos, Més, PI) e contestât de diestre spagnoliste (PP e
Ciudadanos), si propon di recuperâ il percors di normalizazion
linguistiche pidimentât cuant che il PP al veve in man il guvier des
isulis. Si trate di infuartî la presince dal catalan inte
aministrazion publiche, tal sisteme educatîf e tai mieçs di
comunicazion par compensâ la situazion di disavualiance che si cjate
a patî rispiet al spagnûl. Tra lis azions in program o vin ancje la
modifiche de leç su la funzion publiche in maniere di tornâ a meti
la cognossince dal catalan tant che element necessari par podê
lavorâ intune aministrazion publiche.
Font:
Mallorca Diario,
03/11/15


text:
Oparis
Plaidarts
Un lunari di vitis comedadis
© Societât Filologjiche Furlane 2017
“Su la jentrade de ore brune, cu la sere ch’e treme sul pêl da l’aghe za scure, un moç al impie lis falis sul gavon dal burcjo. La barcje e je jentrade tal Stele, a Maran, za fa dôs oris, e cumò e va sù planchin, cuntune vele sole, a pope, che dome a sprocs e cjape la folade di un vint strac e balarin.”
Il solt di Arlunc
Dut intune dì
© 2016
“No sai cetancj oms ch’a puedin contindi di vê cerçât, intune stesse dì, un daûr di chel altri, il miôr vin che un enolic studiât al savedi meti adun e il piês scjaveç che no i somei nancje a une resentadure di tacis; di vê golosât il cipri dal plui alt dai scjalins de glorie e subit daûr di vê mastiât il polvar garp di un agadôr di pulinâr suiât.”
Cuant che l'Istât al finìs
Ogni etât la sô maravee
© 2016
“No i pesin piç chei mil e cinccent pas di fâ ogni sere ma lu bardasse impen il dovê inclapâsi cun cualchidun dilunc de strade. Che ducj i fasin simpri tantis maraveis e a vuelin savê ce ch’al va a fâ là jù ogni sere. Parcè che lui, dentri di une setemane, al finirà cent e cuatri agns.”
Il buinç
Un misteri di Vençon
© Clape Culturâl Aquilee 2015
“Fûr di dut chel nûl di polvar garp, ch’al saveve di ruscli e di sanc, un’ombre scure, come di om vistût cuntun tabâr, e passà daprûf des maseriis dal Batisteri di San Michêl. Come par controlâ. A slargjà i braçs, par voluçâsi miôr, e par un lamp al parè ch’e ves displeadis lis alis.”
Cussì sul scurî de dì di Tomuç
Cantata in Re minôr par vôs e orchestre
Ensemble d’Anjou
Al è un fat di veretàt che il re anglês Ricard Cûr di Lion al à scjavacjât fûr par fûr il Friûl par tornâ tal so Paîs, daspò finide malementri la Tierce Crosade. Culì il cont di Gurize Mainard lu scorsenà fin ch’al rivà adore di dâi la gafe sul scurî di une dì dal mês di Tomuç dal 1192.
Re Ricard in Friûl
Da lis trichis cul Saladin a lis sgrifis dal Cont di Gurize
© Clape Culturâl Aquilee 2012
“Al jere l’amont de seste dì dal mês di Tomuç, il tierç de Sierade dal an di Nestri Signôr 1192. Sul spieli vualîf dal mâr al larc de grande citât di Aquilee, une batane basse, cun dîs oms parsore, e vongolave malsigure, cirint la jentrade dal cjanâl ch’al menave te citât.”


text:
Rom: in miârs ae manifestazion cuintri de discriminazion in Italie
A jerin cualchi miâr lis personis che ai 8 di Jugn a àn sfilât a Rome par protestâ cuintri des violencis e de discriminazion in vore in Italie cuintri dai rom e dai sinti. Un dai problemis principâi al è chel de disinformazion, al à dite Santino Spinelli, president de associazion Them Romanó e un dai organizadôrs de iniziative. A manifestâ a jerin tancj rom e sinti, pe grande part citadins talians, ma ancje rapresentants di associazions no governativis. In dì di vuê e je une violence mediatiche e sociâl cuintri dai rom che si scugne fermâ prime che la situazion e ledi inmò in piês, si à dite intant de manifestazion. Il riferiment al è ai atacs cuintri dai cjamps e di personis di etnie rom capitâts in Italie, massime tai ultins mês, che dispès no àn nancje cjatât la condane de classe politiche taliane, fale pocjis ecezions. Une situazion che e je po compagnade di azions tant che lis schedaturis di rom e sinti in diviersis localitâts talianis tant che Milan e Turin, e il decret fat bon dal guvier talian ai 21 di Mai che al fisse il stât di emergjence pai sîts campans, lombarts e laziâi là che a son a stâ fameis rom o sinti. Ats che i manifestants a àn definît di stamp razist. Dut câs, lis protestis par ce che al è daûr a sucedi in Italie a rivin ancje dal forest. Riclams aes autoritâts talianis a son za rivâts de Union Europeane, de OSCE e di altris istituzions internazionâls. Cun di plui, ai 3 di Jugn, organizazions pai dirits umans e associazions rom a àn organizât manifestazions di proteste denant des ambassadis talianis di Bucarest e di Madrid. “Daspò plui di 65 agns dal gjenocidi dai rom dilunc vie de seconde vuere mondiâl – a disin lis realtâts che a àn inmaneât il presidi in Romanie – o protestìn pai atacs cuintri dai rom in Italie e pe mancjance di reazions des autoritâts talianis e di chês rumenis par condanâ lis azions di stamp fassist e lis violencis cuintri dai rom”.
Font: Sucar Drom, 08-13/06/08; La Repubblica, 08/06/08; Divers.ro, 09/06/08


text:
Novesime tape: Dogne - Valbrune
Home Trois Troi Furlan Novesime tape
descrizion
La novesime tape di Dogne fin Valbrune, si passe in sostance dilunc di dute la Val Dogne. La val e je lungje 18 chilometris e e va sù di cuote 419 metris fin al ripâr Grego a cuote 1392 metris, passant par une strade costruide dilunc de prime vuere mondiâl dai soldâts talians.
Si passin i paîs di Cju’ di Pupe, Cju’ Çucuin e Cjôt, e procedint di rive sù si rive li al agriturisim di Pian di Spadovai e infin ae malghe di Siele Somdogne.
Di li in dîs minûts a pît si rive al ripâr Grego par dopo lâ jù par plui o mancul trê chilometris fin in Val Saisare dulà che o cjatìn il ripâr Montâs.


text:
Miercus ai 02 Setembar, h 21:00
Luna e un Quarto e Maurizio Mattiuzza in concert
Presentazion dal disc in anteprime nazionāl
Jacopo Casadio vōs, ghitare acustiche e eletriche, balalaika
Maurizio Mattiuzza test e mix up
Tomas Vergendo vōs
Sergio Galasso ghitare classiche
Davide Schiacchitano liron e bas eletric
Boris Schiacchitano ghitare acustiche
Alessio Turco Balute fisa
Cristian Toneatto Colete drums
Massimo Racozzi e Fabio Babich Sand Art
Stefania Carlotta del Bianco Regjie
E dialoghe cui autōrs Giada Messetti di Radio Rai2
In colaborazion cu la Cineteche dal Friūl
Il poete Maurizio Mattiuzza e la band dai Luna e un Quarto a son insieme par cjantā da la vite di un grant campion. Par contā la storie di Primo Carnera, lemigrant furlan deventāt il simbul di dute une ete. Une balade dolcite, che bat tant che un pugn. Il Friūl di Primo, chel so non chal č bielzą destin, il circo in France e po i trionfs sul ring dal Madison Square Garden, lafiet cence fin da la int.
Po chź sere, la boxe veloce di Max Baer, chal bute jł il pugjil furlan insom di une zornade tormentade. Lis mil stradis di une valīs partide di Sequals e rivade insom dal mont.
La valīs di un chal č lāt vie.
Lunis ai 03 _ h 21.00
di Pier Paolo Pasolini
Joibe ai 06 _ h 21.00
Recital musicāl
Sabide ai 08 _ h 21.00
Video instalazion di Bruno Beltramini
Martars ai 11 _ h 21.00
Presentazion dal gnūf libri sul Teatro Incerto
Vinars ai 14 _ h 21.00
Fieste in onōr da la Microband
Provis viertis di culture furlane
Lunis ai 17 _ h 21.00
Sīs progjets culturāi
Joibe ai 20 _ h 21.00
Teatro-concert
Domenie ai 23 _ h 21.00
Un contribūt par lExpo
Martars ai 25 _ h 20.30
Leture seniche
Joibe ai 27 _ h 18.00
Presentazion dal libri di Leonardo Zanier - Udin - Cort di Palaē Morpurgo
Sabide ai 29 _ h 21.00
Fieste pai 80 agns di Leo Zanier
Miercus ai 02 _ h 21.00
Balade par Primo Carnera
Domenie ai 20 _ h 09.00
Gare artistiche
Ass. culturāl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Ai
27 di Jugn uns vincj militants di Ai’ta!, coletîf impegnât intal
promovi la lenghe bretone te vite publiche, a àn metût in at une
azion rivendicative inte Cité de la
voile, il centri culturâl ricreatîf
dedicât al mâr, de citât di An Oriant / Lorient. Cun di fat, dopo
che il centri al è stât ristruturât dutis lis tabelis e la
segnaletiche par breton a son stadis gjavadis. I militants a àn
ocupât la jentrade de Cité
dulà che a àn metût in sene une sorte di rapresentazion de muart
de lenghe bretone. Une delegazion di Ai’ta! e je stade ricevude dal
diretôr dal centri che al à motivât la disparizion cul fat che a
jerin pôcs i visitadôrs di lenghe bretone e al à dite che in curt
e sarà a disposizion une audio vuide par breton.
Font:
Ouest France,
27/06/15


text:
Abstract La recensione del nuovo sito della Provincia di Udine
Ae direzion http://furlan.provincia.udine.it la Provincie di Udin e à screât in Otubar lis sôs pagjinis par furlan. L’ent al à metût a disposizion dai citadins un gnûf mieç di comunicazion istituzionâl dut in marilenghe, i contignûts a van de storie dal Friûl ae comunicazion, de leterature a lis tradizions, fintremai a lis manifestazions storichis, cuntun voli ae scuele.
UN SÎT DOME PAL FURLAN_ La sielte de Provincie no je stade chê di voltâ une par une lis stessis pagjinis de version par talian in lenghe furlane, in maniere di vê dôs versions a spieli dal midiesim sît (opzion plui faturose ma plui auspicabile), ma si à volût risiervâ une sezion particolâr ai tescj in marilenghe.
Une note positive e je chê de sielte grafiche e de impagjinazion, che e je compagne in dut e par dut di chê de version par talian. Cheste sielte, che e podarès someâ fate par economie, e à l’efiet di no dâ la idee di une sezion «speciâl» metude in pîts par une minorance di citadins.
Par cumò i contignûts no son ancjemò numerôs, però o sperìn che la sezion e vedi un biel disvilup tal avignî.
PORDENON E GURIZE_ Nol è il prin pas che la Provincie di Udin e fâs in cheste direzion, ma a ce pont sono chês altris provinciis furlanis dal F-VJ?
Chê di Gurize e à cjapade la strade di vê trê versions simetrichis, par talian, furlan e sloven, ancje se a son une vore di pagjinis vuedis tes versions des lenghis minorizadis.
Il sît de Provincie di Pordenon al limite i contignûts in marilenghe ae sezion dal Sportel linguistic, ven a stâi une pagjine di gnovis e un archivi di filmâts dal TG par furlan metût sù dal Ent cui fonts de leç 482.


text:
Fevrâr, classic mês di feriis ta cheste part a sud dal mont, che al vignarês a jessi tanche il mês di Avost te part nord dal mont, in ducj doi i câs vuê in dì, la grant part de int e va a cjapâ soreli e a fâsi i bagns di aghe di mâr, baste sielzi la localitât che plui a confâs al caratar e ae sachete di ogni un.
...
In cheste epoche in Friûl al fas frêt, e dal sigûr al varà ancje neveât, e alore ; ¿ ce fasino tancj di lôr ?
" La setemane blancje ", ven a stai che van a schiâ, puescj ‘nd`e tancj in Friûl, par es. ; Tarvis, Plan dal Cjaval, Sele Nevee e altris.
...
¿ Chest preambul ce vuelial dî ? che ancje jo, che ogni setemane o cîr di dîus alc a traviers di chest mieç di informazion, "svuedant la cite" a gno mût, o cjaparai lis mês vacancis.
...
E cun me ancje "Leturis" e fasarà lis sôs feriis, o tornarin il miercus ai 4 di Març. Buinis vacancis a ducj. Mandi
---


text:
Miercus ai 25 Lui, h 21:00
(progjet Colonos)
A intervegnin i autôrs: Gianpaolo Gri, Remo Cacitti, bons. Pasquale Pressacco, Stefano Morandini, Mario Turello, Massimiliano Santarossa
Presentazion di Federico Rossi
Piçul concert cun U.T. Gandi (percussions)
e i zovins crasoladôrs di Enemonç
“A Aquilee l’anunci di salvece universâl al incuintrà forsit il so “public” ideâl: une popolazion eterogjenie e multietniche, come ch’al jere naturâl stant che la citât e jere un puart e partant un lûc traficât di discjarie di marcanziis e personis ch’a lavin bande da lis provinciis dal nord. Ve alore che i cristians aquileiês a sielzin la storie di Jone pal paviment da la basiliche, il signum Jonae: a vuelin piturâ il misteri di une salvece che mediant da la muart di Crist, vignût jù tai infars, nol à plui barieris e al cjape dentri ducj, ancje i pes-oms plui lontans, chei dai abìs… . Mi plâs pensâ che a la bielece penze di chest mosaic al vebi rispuindût l’entusiasim e la fuarce dal anunci di bande dai nestris basavons”
Miercus ai 25 _ h 21.00
Presentazion-dibatit dal gnûf libri (progjet Colonos)
Sabide ai 28 _ h 21.00
Inaugurazion da la mostre di Marco De Luca
Martars ai 31 _ h 19.00
Inaugurazion da la mostre coletive di mosaic contemporani
Martars ai 31 _ h 20.00
Inaugurazion da la gnove opare sît-specific
Martars ai 31 _ h 21.00
Spetacul teatrâl cul Teatro Incerto
Joibe ai 02 _ h 21.00
Conversazion in forme di spetacul di Marco Maria Tosolini
Lunis ai 06 _ h 21.00
Spetacul di teatri-musiche par cure di Massimo Somaglino
Tramis sacris, dissonancis profanis
Miercus ai 08 _ h 21.00
Progjet musicâl par cure di Giovanni Floreani
Martars ai 14 _ h 21.30
Fieste-spetacul par i 30 agns dal Teatro Incerto
Esperiencis religjosis, dal siamanesim a la comunitat paleocristiane di Aquilee
Joibe ai 16 _ h 21.00
Conference par furlan di Franc Fari
Incuintri cun Philippe Daverio
Lunis ai 20 _ h 21.00
Conference
Relits dal naufragji aquileiês
Joibe ai 23 _ h 21.00
Conference-concert di pre Sef Cjargnel
Lunis ai 27 _ h 21.00
Spetacul-premiazion dal concors par un romanç in trê riis
Joibe ai 30 _ h 21.00
Incuintri cun Victor Ugo Paz Alvarez “Ichu” (Perù)
Sabide ai 01 _ h 17.00
Workshop cun Victor Ugo Paz Alvarez “Ichu” – Dopo cene, contis indigjenis ator dal fûc
Domenie ai 02 _ h 16.30
Esplorazion dai mosaics da la Basiliche di Aquilee cun Gabriele Pelizzari
Ass. culturâl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it